Urtarrileko Ahoz aho by Euskara Plana Copreci - issuu\nAhoz aho 2013ko urtarrila\nJubilatutako bazkideei OMENALDIA Pasa den azaroaren 30ean, azken bi urteetan jubilatutako bazkideek merezitako omenaldia jaso zuten. Datu bitxia izan da, emakumezkoen kopurua gizonezkoen bikoitza zela (49 emakumezko eta 24 gizonezko). Copreciko instalazioetatik paseo txiki bat eman ondoren, Mirandaolako museoa eta burdinola ikusteko aukera izan zuten. Bukatzeko, sorpresaz betetako bazkaria egin zuten Lierniko Mujika jatetxean.\nAzaldu mesedez, zer antolatzen ari zarete Copreciren 50. urteurrena ospatzeko? Dagoeneko 50 urte pasa dira Co- Urte osoan presente dagoen preciko lehenengo langileak lazerbait izatea nahi dugu, denon nean hasi zirenetik. artean sortutako zerbait. Gure esku egongo da zer izango den 2013… eta noraino iritsiko den guzti Urte berria daukagu aurretik, eta hau. 50 urte betetzea ez da gauza ma- Buzoiak eta guzti jarri dituzue kala! Batez ere, bizi dugun egoera ideiak jasotzeko ezta? kontuan hartuta. Bai. Helburua parte hartze ahaHasi berri dugun urte hau, ospaki- lik eta zabalena izatea da eta zunez beteta dator. Lan taldetxo postontziek ideiak anonimoki bat buru belarri dabil antolaketa proposatzeko aukera ematen lanetan. Bertako kide de Iñigo Pe- dute. Horretaz aparte, urtarriñagarikanorekin hitz egiteko pa- lean lankide batzordetan gaiari rada izan dugu. buruzko aurkezpen txiki bat egingo da nahi duenak ekarpenak egin eta lantaldeetan bere izena emateko. 1963…\nBeste enpresen panorama ikusita ez da makala 50 urte ospatzea ezta? Harro egoteko modukoa da. Orain Copreci osatzen dugunok sekulako herentzia jaso dugu, punta puntako enpresa. Baina herentzietan gertatzen den bezala, jasotakoa bere osotasunean onartu behar da eta suposatzen duen betebehar eta errespontsabilitatea ere hor dago.\nKO MODUKOA DA Guk aurrekoengandik jaso dugun bezala, atzetik datozenei ondare hau uzteko ardura daukagu. Bentazarreko mutiko alaiak taldearekin ari zara herriz herri. Nundik ateratzen dezu denbora? Bentazaharreko proiektuak Coprecik bezala gauza asko eman dizkit. Herri, ohitura eta pertsona asko ezagutzeko aukera eta zoriontsu bizitzeko behar materialez aparte ezinbestekoa dugun horren parte bat ematen dit. Denborari dagokionez, askotan ez da arazo erreala. Konta ditzagun telebista programa leloak ikusten bakarrik alperrik galtzen ditugun orduak.\nGaurko berbie, Lurdes Urrutiak bidali digu.\nBota azukerra aleretxi! teko erabiltzen da.\nEskerrik asko, Lurdes!\nJotzen dittuzuen bertsinuetatik, ze abesti aukeratuko zenun zuk Coprecin urteurrena ospatzeko? Erantzun hau garbi daukat, Ima-\nUrte berri, asmo berri rriko tximiniez Ene aitona eta kastillanoak jabe bazeneza, Euren haurren aseak ez lukete Mezua gure oinarrietako bat da.\nEa ba, hemendik aurrera, ohitura txiki horiek aldatzeko asmoz hasten dugun urtea!\nEROSITAKO PREZIOAN... Euskal Herrian oso ezaguna da mihura; batetik, sendabelar bezala eta, bestetik, Gabonetan badagoelako etxeetako ateetan mihura jartzeko ohitura. Ohitura horren arabera, seinale onaren eta indarraren sinboloa da, energia onak erakartzen ditu eta txarrak uxatu. Horretarako mihurez apaindutako atetik sartu behar da. Era berean, mihura ez omen du norberak berea hartu behar; beste norbaitek oparituta edukitzea omen da egokiena.\nBITXIKERIAK Zoritxarrez, oraindik ere horrelako kontuak maiz ikusten ditugu. Bonito del Norte Iparreko polita??? Zuek ere, gabon hauetan, iparreko hegaluzea jan beharrean Iparreko polit asko jan dituzue? On egin dagizuela ba!\nInformazioa jasotzeko, zalantzak argitzeko edo gairen bat landu nahi baduzu jarri gurekin harremanetan. Sekzioko gutunontzi bidez, euskom@copreci.es edota telefono hauetara deituta: Komunikazio lantaldea: Josu Arteaga (147), Xabier Gonzalez (130) eta euskara teknikariak ( 220)\nUrtarrileko Ahoz aho


Bonokultura Gipuzkoan 2018: Abenduaren 5etik urtarrilaren 15era arte 64 dendatan\nGipuzkoako 64 dendak egin dute bat Bonokultura kanpainarekin\nAurten bost herri eta 13 liburu-denda gehiago batu dira ekimenera. Euskal kultur produktuen bonuak gehienez 12 euroko hobaria izango du, eta bestelako hizkuntzetako bonuak, berriz, 8 eurokoa.\nBonoekin liburuak, musika edo pelikulak erosi ahalko dira, deskontuekin. EFE\nGipuzkoako 25 herritako 64 dendak egin dute bat aurten Bonokultura kanpainarekin. Ekimena gaur, hilak 5, hasi da eta urtarrilaren 15era arte egongo da martxan. Guztira 8.854 bonu izango dira salgai: 3.542, euskaraz dauden kultur produktuak erosteko, eta 5.312, beste hizkuntza batzuetan daudenak eskuratzeko. Gipuzkoako Foru Aldundiak 85.000 euro bideratuko ditu plan horretara.\nKanpaina gaur aurkeztu dute Denis Itxaso Kultura diputatuak, Maria Jose Telleria Kultura foru zuzendariak eta Oier San Martin Euskal Idazleen Elkarteko arduradunak. Nabarmendu dutenez, aurten Aurten bost herri eta 13 liburu-denda gehiago batu dira ekimenera.\nUdalerri hauetan egongo dira eskuragai bonuak: Andoain (1), Arrasate, (1), Asteasu (1), Beasain (1), Bergara (1), Donostia (25), Eibar (2), Elgoibar (1) , Errenteria (4), Hernani (2), Irun (3), Lazkao (1), Legazpi (1), Mendaro (1), Mutriku (2), Oiartzun (1), Ordizia (1), Orio (1), Oñati (4), Soraluze (2), Tolosa (2), Usurbil (1), Villabona (1), Zarautz (2) eta Zumarraga (2).\nBonua urtarrilaren 15a baino lehen erabili behar da erositako leku berean. Euskal kultur produktuen bonuak gehienez 12 euroko hobaria izango du 20 euro baino gehiagoko erosketa egiterakoan. Euskara ez den bestelako hizkuntzetako kultur produktuen bonuak, berriz, gehienez 8 euroko hobaria izango du (honetan ere 20 euro baino gehiagoko erosketa egin behar da).\nLiburuak, diskoak eta DVDak eros daitezke, baina ezingo dira testuliburuak, ikasketa liburuak eta liburu profesionalak eskuratu.


Irun-Brinkola trenbidearen transferentzia eskatu du EAJk | Politika | Berria\nIrun-Brinkola trenbidearen transferentzia eskatu du EAJk\nAgirretxeak uste du PSOEk «jarrera pasiboa» duela eskumenen arloan. Madrilen «talde indartsua» izateari beharrezko deritzo Legardak\nJoseba Agirretxea EAJko diputatugaia, hainbat hautagai eta alderdikiderekin, atzo, Beasaingo tren estazioan. BERRIA Tamaina handiagoan ikusi\nAsteotan, bi gobernuak negoziazioetan ari dira 1979ko estatutuaren arabera Eusko Jaurlaritzari dagozkion baina oraindik Espainiako Gobernuaren kudeaketaren pean dauden eskumenak eskualdatzeko. Horien artean daude aldiriko trenak. Espainiako Gobernuak eskumen horiek transferitzeko prestatutako egutegian, lehen blokean daude aldiriko trenak, eta lehen bloke osoak martxorako behar zuen eskualdatuta. Testuinguru horretan, Joseba Agirretxea EAJko Gipuzkoako diputatugaiak Espainiako Gobernuari atzo eskatu zion emateko Brinkola eta Irun (Gipuzkoa) arteko trenbidearen eskumena.\nEAJko hautagaiek ekitaldi politiko bat egin zuten atzo Beasainen, eta, bertan, Espainiako Gobernuak eskumenen transferentzian duen «jarrera pasiboa eta tamalgarria» salatu zuen Agirretxeak: «Euskal Autonomia Erkidegoaren barrutik igarotzen diren aldiriko trenen eskuduntzaren transferentzia behingoz gauzatzea behar-beharrezkoa da, gure garraio sisteman integratu eta zerbitzu osoago eta hobe bat eskaini dezagun».\nAmaitutako legealdian ere diputatu izan da Agirretxea, eta jeltzaleek Espainiako Gorteetan egiten duten lana goretsi zuen: «EAJ ez bada, beste inor ez da mugitzen Madrilen». Zehazki, azpimarratu zuen EAJ «oso garrantzitsua» izan dela «azpiegituren sustapenean», eta argudiatu zuen azpiegitura horiek «beharrezkoak» direla «garapen jasangarrirako, zuzen-zuzenean eragiten dutelako hazkunde ekonomikoan, enpresen lehiakortasunean, hiritar guztien bizi kalitatean eta lurraldearen egituraketan».\nJeltzaleek Espainiako Kongresuan eginiko lanaren adibide gisa aipatu zuen Beasain eta Ordizia arteko trenbidea hirigunetik ateratzeko proiektua. Horrela, «erabilera urbanistikoa berreskuratu» nahi dute eremu horretan, Agirretxearen esanetan. Era berean, kritiko azaldu zen Madrilekin, uste baitu Espainiako Gobernuak «eskumenen transferentzia aukera guztiei ateak itxi» nahi dizkiela aldiriko lineak interes orokorrekoak izendatuta.\nEAJk Espainiako Kongresuan talde sendo bat izatearen garrantzia nabarmendu zuen Mikel Legarda EAJko Arabako zerrendaburuak ere. Izan ere, «euskal talde indartsu batek baino ezin du bermatu autogobernuaren defentsa Madrilen», Legardaren esanetan; «batez ere orain, Euskadin eragina izatea nahi duten birzentralizaziorako tentazioak eta ikuspegiak sortu direlako».\nEusko Legebiltzarraren atarian eginiko ekitaldi batean hitz egin zuen Legardak, Gasteizen. Harekin batera izan zen Almudena Otaola, jeltzaleen Arabako zerrendaburua Espainiako Senaturako. Legardak ere balioa eman zion EAJk joan den legealdian euskal autogobernuaren alde eginiko lanari: «Inork ez dezala pentsatu erraza izan denik. Oztopo asko gainditu behar izan ditugu». Traba horiek xehe-xehe aipatu zituen: «Murrizketak, birzentralizazioa, Gernikako Estatutua ez betetzea, krisi ekonomikoak eta inpartziala eta independentea ez den epaile bat: Auzitegi Konstituzionala».\nKanpainan ere euskal erakundeen eskumenen aurkako mehatxuak sumatu ditu Legardak, eta egoera «hodei beltzekin» alderatu zuen, adibide gisa jarrita Pablo Casado PPko presidentegaiak eginiko proposamen ugari: esaterako, Ertzaintza Espainiako Segurtasun Indarren «subordinaziora» jartzeko eta euskararen ofizialtasuna «berrikusteko» asmoak.\nCasado ez da izan euskal autogobernuaren zenbait elementu auzitan jarri dituen hautagai bakarra, kanpainan zehar kupoa izan baita Albert Rivera Ciudadanoseko presidentegaiaren jomugetako bat. Legardak «erasotzat» du haren jarrera, eta ukatu egin zuen kontzertuaren eredua «pribilegio bat» dela.\nHorregatik, datorren legealdian «asko dago jokoan», Legardaren iritziz: «Arriskuan daude eskubide historikoak eta kontzertu ekonomikoa, eskuin zentralistaz eta autoritarioaz gain orain PSOE ere Ciudadanosengana gerturatzen ari baita». Hori ikusita, Otaolak azaldu zuen EAJ dela «euskal autogobernuaren eta Euskadiren barne konstituzioa den estatutuaren defendatzailerik onena». Erantsi zuen arau hori «garapen ekonomiko, sozial eta politikorako tresna» dela.\nNavarra Sumak «gizarte eragileen boza» izan nahi du\nBotoa postaz emateko aukera, bihar arte


"coavnss.org" izeneko web-aren eta bertan agertzen diren elementu guztien jabetza intelektualaren eskubideak COAVN dauzka.\ncoavnss.org bere buruari aitortzen dio, edozein unean eta aurretiaz ohartarazi gabe, web-ean dagoen informazioa edo haren konfigurazio zein itxuraren aldaketak eta eguneraketak egiteko ahalmena.\ncoavnss.org ez du bermatzen, alde batetik, akatsik ez dela izango web-era sartzerakoan ezta honen edukian ere, eta, beste aldetik, eduki hori behar bezala eguneratuta egongo denik. Dena den, beharrezkoak diren neurriak hartuko ditu akats horiek saihesteko eta, horrela behar izanez gero, ahalik eta azkarren konpondu edo eguneratzeko.\nBai web-erako sarrera, bai bertan dagoen informazioaren erabilera, erabiltzailearen ardurakoak izango dira. Aipatutako sartzeak edo informazio erabilerak sor dezakeen ondorio edo kaltearen inguruan, coavnss.org ez du inolako erantzukizunik izango, bere eskumenen erabilera zehatzetan jarraitu behar dituen legezko xedapenak ezartzearen ondorioak diren egintza guztietan izan ezik.\ncoavnss.org ez du bere gain hartzen web-ean aipatzen diren hirugarrenekin egindako estekaduren konexio edo edukietatik sor daitekeen inolako erantzukizunik.\nWeb honek duen informazioa baimenik gabe erabiltzeak eta baita ere COAVN-ren jabego intelektual eta industrialaren eskubideetan sorturiko kalte eta galerek, aipatutako administrazioari legez dagozkion egintzak erabiltzeko bidea emango diote eta, horrela badagokio, horren ondorioz diren erantzukizunetara.


About: America Vera-Zavala\nAmerica Vera-Zavala (Errumanian, 1976ko urtarrilaren 16an) txiletar eta perutar jatorriko suediar politikari eta idazle politikoa da. Suediako Alderdi Ezkertiarreko kidea da. Justizia globalaren aldeko mugimenduko ekintzaile sutsua da. 2001ean Suediako ATTAC atalaren sortzailetako bat izan zen. Americak hainbat lan argitaratu ditu demokrazia parte-hartzailearen eta globalizazioaren inguruan.\nAmerica Vera-Zavala (Errumanian, 1976ko urtarrilaren 16an) txiletar eta perutar jatorriko suediar politikari eta idazle politikoa da. Suediako Alderdi Ezkertiarreko kidea da. Justizia globalaren aldeko mugimenduko ekintzaile sutsua da. 2001ean Suediako ATTAC atalaren sortzailetako bat izan zen. Errumanian jaioa, America Luis R. Vera txiletar film-zuzendariaren eta María Rosario Zavala perutarraren alaba da. Gaztetan Suediara joan zen bizitzera eta Stockholmeko Åkersberga aldirian hazi zen. 1993an Ezker Gazteko kide egin zen, Alderdi Ezkertiarraren gazte erakundekoa. Bruselan bizi izan zen 4 urtez, non Alderdi Ezkertiarreko laguntzaile izan zen Europar Parlamentuan. Americak hainbat lan argitaratu ditu demokrazia parte-hartzailearen eta globalizazioaren inguruan. (eu)\nAmerica Vera-Zavala 2014an\nAmerica Vera-Zavala (Errumanian, 1976ko urtarrilaren 16an) txiletar eta perutar jatorriko suediar politikari eta idazle politikoa da. Suediako Alderdi Ezkertiarreko kidea da. Justizia globalaren aldeko mugimenduko ekintzaile sutsua da. 2001ean Suediako ATTAC atalaren sortzailetako bat izan zen. Americak hainbat lan argitaratu ditu demokrazia parte-hartzailearen eta globalizazioaren inguruan. (eu)\nAmerica Vera-Zavala (eu)


EuroPython: Bilbo programazio informatikoaren munduko Meka bihurtuko da - SPRI\nEuroPython: Bilbo programazio informatikoaren munduko Meka bihurtuko da\nAurreko igandean Bilboko Euskalduna Jauregian hasi den EuroPython 2016 ekitaldirako, Python lengoaiaren inguruko Europako hitzordu garrantzitsuenerako. Python programazio informatikoko lengoaia berritzaile bat da, aplikazioak dauzkana enpresa esparru guztietan. 1.500 lagun bilduko dira bertan, eta 4 milioi eurotik gorako inpaktu ekonomikoa izango du hirian; 2016an egingo den negozio hitzordu garrantzitsuenetako bat da, beraz.\nZortzi egunez, Bizkaiko hiriburua programatzaile informatikoen munduko Meka bihurtuko da bigarren urtez jarraian. EuroPython ekitaldiaren XV. edizioak arrakasta segurua du parte-hartzaileen aldetik (%80 atzerritarrak izango dira), gainera, hitzaldi kopuruaren marka hautsiko du 200 bat hitzaldirekin eta aurkezpen eta tailer praktiko ugari egingo dira.\nEuroPython da Python programatzaileentzako urteko hitzordu garrantzitsuena. Python kode irekiko programazio lengoaia bat da, hau da, edonork proposatu ditzake nobedadeak edo ideiak, ebaluatu egiten dira, eta onartuz gero, programan txertatzen dira, ekarpenen bidez programa hobetzeko.\nKodea oso sinplea eta malgua da, plataforma eta sistema eragile desberdinetan erabil daitekeena (Windows, iOS, Linux), eta, beraz, oso egokia aplikazio mugikorrak, weberako aplikazioak edo software libreko beste edozein garapen informatiko egiteko.\nProgramazio lengoaia hori Guido van Rossum-ek sortu zuen 90eko hamarkadaren erdi aldera, eta “Monty Python” komediagile ingelesen taldetik hartu zuen izena. Gaur egun esparru oso desberdinetan aplikatzen da, hala nola, Big Datan, 4.0 Industriarekin lotutako aplikazioetan, hezkuntzan (haurrei programatzen irakasteko balio du), merkataritza elektronikoan, aeronautikan eta defentsan, edota aisialdian eta animazio digitalean.\nEkitaldia ulertzeko jakin behar da Python lengoaiak programatzaileen komunitate erraldoia daukala mundu osoan. Horregatik, Google, Yahoo, Facebook, Disney edo NASA bezalako antolakunde handiek ere erabiltzen dute, eta Bilboko hitzordura joango dira gainera, ez bakarrik babesle bezala, baita ere han bilduko diren talentu handiko profesionalak erreklutatzeko; izan ere, hainbat tailer egingo dira antolakunde horietako lanpostuetarako langileak hautatzeko.\nEkitaldia igandean hasiko da, Python lengoaiarekin programatzen ikasteko bi ikastarorekin. Django Girls da lehena, 16 eta 18 urte bitarteko neskei zuzendua, programatzen has daitezen web orri bat garatuz. Bigarrenak Beginner’s Day du izena, eta Python munduan sartzeko aukera ematen die hasiberriei.\nSei hitzaldi nagusi izango dira kongresuan. Astelehenean, Nicholas Tollervey etorriko da. Tollerveyk Erresuma Batuko eskoletan erabiltzen duten BBC micro:bit xaflarekin lan egiten du. 7 edo 8 urte bitarteko ikasle bakoitzak horrelako bat dauka, Python lengoaiaren bertsio murriztu bat erabiliz programatzen ikasteko. Baita ere astelehenean hizlari arituko da Rachel Willmer, zeinak 20 urte baitaramatza lan finkorik gabe. Wilmerrek azalduko du nola bizi daitekeen enpresa edo kontratu egonkorrik gabe, Python lengoaiarekin proiektuak eginaz.\nAsteartean, Disney enpresako Paul Hildebrandten txanda izango da, zeinak azalduko baitu nola erabiltzen duten Python animazioak sortzeko. Asteazkenean, berriz, LIGO proiektuko Jameson Rollins, uhin grabitazionalak detektatzen lagundu zuten informatikarien taldeko kidea, arituko da hizlari lanetan.\nBilboko kongresuan egongo da baita ere Naomi Ceder, mundu osoko komunitatea kudeatzen duen Python Software Foundation erakundeko ordezkaria, eta programatzaile komunitate horren etorkizunaz mintzatuko da. Azken hizlaria Gaël Varoquaux izango da, zeinak azalduko baitu nola iritsi den Python lengoaia zientifiko izatera.\nHitzaldi horiek eta programatuta dauden 200 hitzaldietako gehienak ingelesez izango dira, baina bi egunetan eskainiko direnak euskaraz eta gaztelaniaz izango dira. Hitzaldi guztiak interaktiboak dira (galderak egingo dira hitzaldi bakoitzaren amaieran), bertaratuen arteko eztabaida sustatzeko.\nEuskal antolatzaileek “istanteko solasaldiak” ere programatu dituzte; jardunaldi bakoitzaren amaieran egingo dira Euskalduna Jauregiko areto handienean (650 lagunentzako gaitasuna du). Hala, egunean gehienez 12 solasaldi egingo dira (bakoitza bost minutukoa) programazio lengoaia honen alderdi desberdinei edo kasu arrakastatsuei buruz, betiere, umore puntu batekin.\nArgibide gehiagorako: https://ep2016.europython.eu/en


Erosi : 11,95 €\nRuper Ordorikaren disko berri bat beti albiste ona bada, eta bada, prefosta, orain plazaratzen duenarekin areago gertatzen da. Ibilbide gero eta sendoagoan eta aberatsagoan, bere betiko oinarrian -kantuarekiko maitasuna, gustua eta exijentzia, ofizio-afizioarekiko leialtasuna eta atxikimendua- eta bere ohiko ezaugarriez gain -estilo berezia eta propioa, herri kantuaren oihartzunez eta hiri usain eta rock taupadaz mamitua-, Ruper Ordorika disko berrian heldutasunak ahalbideratzen duen intimismo lañoan agertzen zaigu, zer kantatu-esan nahi duen eta nola esan-kantatu nahi dueneko lurraldean. Eta, hain zuzen, ez hodeietan galdua edota sasian trabatua, Ruper berarengan -hots, ororengan- grabitatzen duten sentipen eta bizipenetan osagarriki murgildua baizik, osasuntsu, garden, zinezko. Hain zuzen, hodeien azpian eta sasien gainean, munduan.\nEta ez preseski hankaz gora dagoen munduan, noski, sen, izari eta ezaugarri bereziak nabarmentzen dituen munduan baizik. Begi, belarri eta men sentikorrekin ikusi, sentitu eta bizi daitekeen mundu zahar bezainbat berrian. Bere eskutik, bere ahotsetik, ohartu ere egin gabe, modu naturalean, gauzarik xumeena balitz bezala, lurralde horretan gara sartzen, fin, sentikor... heldu.\nPoesiaren xalotasuna eta benetakotasuna, sinbolismotik eta soberazko lirismo edota nostalgiatik urrun; doinu, sonoritate eta kantaeraren giro egokia eta gardentasuna; poesia eta kantua, kantua eta poesia, sentsibilitate handiz jabal eta eder uztartuak... Ohituta gauzka, baina oraingoan areago azpimarratu behar da, bakan lortzen baita goi-mailakoa izaki, atzean lan handia daukana izaki, kantuak gisa horretan ontzea.\nMugalariekin hemen eta orain zuzenean jorratzen duena da bere jardun eta testuinguru baitezpadakoa. Kantu berriak disko batean gauzatzeko garaian, baina, sonoritate eta testura berezien mugak haratago garatzeko erronkan, aitzindari gisa jorratua duen bidea, New Yorkeko musikari handi eta lagun zaharrak ere alboan edukitzeko nahi-beharra, berezkoa izan du aspaldian. Oraingoan ere, beraz, etxeko lanak eginik, hara joan eta diskoan doazen kantuak ditu jantzi. Oraingoan, diskoari bestelako giroa ematen dio gitarra berri batekin: Stephen Ulrich-ekin, hor ditugu Skuli Sverrisson, Kenny Wollesen eta... Ben Monder. Mugalarien partaidetzak ere bere ukitu berezia ematen dio diskoari. Emaitza ezin ederragoa da, hain zuzen, mundua biltzen duen oihartzuna osatu nahi luketen kantuez osatua.\nAukera ezin egokiagoa, beraz, kantariaren bidaide izateko, gerritik helduta iturrian zer dagoen ikustera joateko; sendo bezainbat libro, baietz esateko datorrenari, esku beteko emango zaigunari...\nAlbiste ona, bai, plazan baitugu jada bizipenaren, sorkuntzaren eta bizieraren muga horietara garamatzan Ruper Ordorikaren disko berria.\nJose Angel Irigaray - 2011ko urrian


Aste honetan esku artean izan dugun gai honetan, lanean hasi aurretik gatazka bi hiru hitzetan azaldu ahal nuen kontzeptua zen; Kontzeptu nahiko sinplea. Aldiz, bai irakurketa eta bai jarduerei esker, gatazkaren definizioa eta zentzua horren sinplea ez dela ohartu naiz. Are gehiago, kontzeptu konplexua dela. Bakearen agerpena, generoaren ikuspegia eta gatazkaren izaera eraldatzaileak besteak beste, beste errealitate baten berri eman didate. Hots, gatazkak beharrezkoak direla, hauen gestioa aldiz garrantzitsuago.\nEgunerokotasunean gertatzen zaizkigun eta gure inguru hezitzailean suertatzen diren gatazkak, beste ikuspegi eta betaurreko batzuekin begiratzeko baliabideak eskuratzen hasi gara; Aurrera eginez, hezkidetzaren tresnak une oro leiho berriak zabaltzen dizkigu.\nHonen harira, gaur hautatutako post-a Olatz.C-eginikoa da. Bere post-ean oso ondo azaltzen du nik neuk ere izan dudan sentsazioa. Hots, gatazkak uste baino zentzu zabal eta garrantzitsuago bat duela. Era berean, era oso argi eta sintetikoan hainbat ideia nagusi plazaratzen ditu.\nBaliabideei dagokionez, nik ikasle garaian esku artean izan nuen bideotxo bat aukeratu dut. Bestalde, gatazkak modu desberdinen bideratzeko dinamika anitzak eskaintzen dituen dokumentu honekin ere topo egin dut. Erabilgarria izango delakoan, hemen uzten dut.\nBukatzeko, gure eremu hezitzaileetako erronketako bat, normalizatuta dauden jarrera sexistak identifikatu eta hauetan eskuhartzean datza. Hots, kontziente izatea jendarte matxista baten bizi garela eta kontziente izan ez gero, joera ez osasuntsu batzuk daukagula.


Gaztetxearen defentsan! – abotsanitz.eus\n12 otsaila, 2020 Albisteak / gizartea\nJaso berri duten desalojo aginduaren aurrean, Abotsanitz Udal Taldeko kideak Hondarribiko Gaztetxeari gure babesa adierazteko elkartu gara gaur arratsean. Eta gauza bera egiteko deia luzatu nahi diegu hondarribiarrei.\nEgiluz jauregia garbitu eta jabearen utzikeriatik atera dutelako, eraikinari balioa eman diotelako, Alde Zaharra piztu dutelako, herriari beste kultur gune bat eskaini diotelako, gazteentzat eta auzotarrentzat udalak eskaintzen ez dituen aukerak eskaintzen hasi direlako, gazteen topaleku delako, abandonatutako eraikin bati bizitza ematea delitu ez delako… desalojoaren aurrean GAZTETXEA DEFENDATU!\nAutokarabanek herrian aparkatu dezaketela ebatzi du epaileak


Akordiorik onena hitzartu dutela uste dute ikastolek | Aldizkaria\nIKASTOLA 232 > iritziak > Akordiorik onena hitzartu dutela uste dute ikastolek\nIkastolen Lan Akordioa\nAkordiorik onena hitzartu dutela uste dute ikastolek\nJaurlaritzari gogorarazi diote hezkuntza sistemako langile guztien lan baldintzetan erantzukizuna duela\nHobekuntza esanguratsuak lortu dira 2018 eta 2019 urteetarako ikastoletako langileen lan baldintzetan eta soldatetan.\nAbendu hasieran sinatu zuten Ikastolek eta gehiengo sindikalak (LAB) Araba, Bizkai eta Gipuzkoako Ikastoletarako Lan Akordioa, zeinaren bitartez hobekuntza esanguratsuak lortu diren 2018 eta 2019 urteetarako ikastoletako langileen lan baldintzetan eta soldatetan. Akordioak Ikastolen Elkarteko 59 ikastoletan du eragina, 3.500 langileren lan baldintzetan. Guztira, 46.603 ikasle biltzen dituzte ikastolok.\nIkastolen Elkartetik balioan jarri nahi dute Akordioa, negoziazioak urtebete iraun duen arren, “beti egon delako sinatzaileen aldetik adostasuna aurkitzeko borondatea, eta borondate horren bitartez erdietsi ahal izan delako izenpetutako akordioa”. Akordioa Hezkuntza Sailak jarritako baldintzetatik haratago lortu dela esan du Ikastolen Elkarteak, eta borondateaz gain, esfortzua ere aipatu dute, “aldeek gatazka saihestu, eta irtenbideak elkarrekin aurkitzeko lana egin dugulako”.” Azken aldian hezkuntzan dugun testuingurua kontutan izanda, lortu zitekeen akordiorik onena izan zen eta izaten jarraitzen du, gure ustez” azpimarratu du.\n“Askotan esan dugu, baina askotan esateak ez dio baliorik kentzen, ikastolen helburua dela gure langileek ahalik eta lan baldintza onenak izatea, muga ikastolen bideragarritasuna izanik. Muga horretan jardun dugu oraingoan ere”, azaldu du Ikastolen Elkarteak. Azken urteetan lortu den bezala, aurrerantzean ere langileen egonkortasuna eta lanpostuei eusteko konpromisoa berretsi dute aldeek Akordio honetan.\n“Akordioa ona da”, dio Ikastolen Elkarteak, eta puntu hauek azpimarratu ditu: hainbat hezkuntza ataletan diagnostiko partekatua jasotzeaz gain, langileentzat hobekuntzak ditu, bereziki 0-3 zikloko langileentzat, zerbitzuetako langileentzat eta Hezkuntza Laguntza Espezialistentzat; soldata altxaketak jasotzen ditu lan hitzarmeneko lan kategoria guztietan, baita DBHko 1. zikloko soldata homologazioa ere; eta lanpostuak mantentzeko tresna egokia da.\nLan Akordioaren balorazioa egitearekin batera, Eusko Jaurlaritzako Hezkuntza Saila ere aipatu du Ikastolen Elkarteak. “Ez diogu eskatzen, ezta nahi ere, negoziazio horietan parte zuzena hartzeko, baina itunpeko sarean izan diren lan negoziazioei buruz Hezkuntza Sailak egin dituen adierazpenak mingarriak izan dira”, adierazi dute. “Esan du berak ez duela zer ikusirik negoziazio hauetan, arazoak hitz eginez konpontzen direla beraiek sare publikoan egin zuten bezala (adierazi gabe sare publikoaren lan akordioak 40 milioiko gain esfortzua suposatu diola EAEko hezkuntza sistema osoari)”. Horrez gain, ikastolei mingarri egin zaie 2019ko aurrekontuen proposamenean, nahiz eta bertan behera geratu den, hau ikusi dutenean:\n• 0-3 zikloan, itundutako sarearentzat (13.000 ikaslerekin) 29 milioiko partida izendatu dutela, iaz baino milioi bat gutxiago; eta Partzuergoarentzat, berriz, (5.000 ikasle) 47 milioikoa, iaz baino 4 milioi gehiago.\n• Atzerritar jatorriko ikasleak eskolatzeko sare itunduan %20ko jaitsiera dagoen bitartean, sare publikoan 126 irakasle gehiago jarriko direla (bost milioi euro).\n• Hezkuntzako langile guztien soldatak %2,25 igotzeaz gain, sare publikoko langileen pentsio-plan pribaturako (Itzarri) %1eko igoera adosten den bitartean, alegia, 11 milioi euro guztira, ikastoletako langileentzat bigarren partida hori ez dela azaltzen.\n• Hezkuntza Laguntza espezialisten kasuan, espresuki ukatzen zaiela ordu osagarriak ezartzea (are gehiago debekatu egiten dietela).\nEuskadiko Eskola Kontseiluak berak azpimarratu du 2015-17 txostenean, Eusko Jaurlaritzako Hezkuntza Sailak itunpeko sarearen finantzaketaren %66a baino ez duela betetzen; eta, aldiz, gurasoen ekarpenak %21era iristen direla, Europako batez bestekoaren oso gainetik (%6,8).\n“Jarraituko dugu esfortzuak egiten ikastoletan dihardugun eragile guztiok, baina ordua da Hezkuntza Sailak bere erantzukizunari heltzeko”, adierazi dute ikastolek. “Helburua bada hezkuntza sistema propio bat eratzea, helburua bada hezkuntza sare guztiak, titulartasuna gorabehera, partekatu behar dituzten zerbitzu publikoaren elementu komunak nabarmentzea, ezin dira mantendu gaur egun sareen artean finantziazio publikoaren ikuspegitik dauden desberdintasun nabariak, bereziki hezkuntza sistemako langileei eragiten dietenak”, gaineratu dute.\nHala, Hezkuntza Sailari adierazi diote jabetu behar duela hezkuntza sistemako langile guztien lan baldintzetan erantzukizuna duela, ez bere titularitatepeko ikastetxeetako langileena bakarrik, “guztiek osatzen dute-eta hezkuntza zerbitzu publikoa, eta guztiek lan bera egiten dutenez, guztiek dituztelako eskubide eta betebehar berak, ez erdiek bakarrik”.\nHezkuntza, ondasun eta zerbitzu publiko gisa, pertsonen oinarrizko eskubidea izateaz gainera, hezkuntza hori gure gizartearen oinarrizko balioekin bat etorriz egiten dela bermatzeko betebeharra ere badute erakunde publikoek, diote ikastolek, eta balio horien artean tratu-berdintasuna bultzatzea dagoela.\n“Ez da garai txarra, Hezkuntza Akordioaz behin eta berriro hitz egiten ari gara, eta bertan Hezkuntza Sistema osoa arautu nahi bada, eta bertan gure hezkuntza sistema ondasun publiko kontzeptuaren inguruan oinarritu nahi bada, adostu beharko dira ikastetxe guztiek, titulartasuna gorabehera, bete behar dituzten baldintzak eta egokituko zaizkien baliabideak”, gaineratu dute.\nIkastoletan erronka handiak dituzte aurrerantzean ere, Ikastolen Elkarteak adierazi duenez: “Besteak beste, Hezkuntza Sailari bere esku bakarrik dauden hainbat gaietan interpelatzea (errelebo kontratuak, heziketa berezirako laguntzak, soldaten homologazioa…), ikastoletako langileek lan baldintza hobeagoak merezi dituzte eta”.\nHezkuntza Sailaren ardura euskal hezkuntza sistema osoa dela gogorarazi dute, “ez soilik bere menpeko ikastetxeak”.


Juanjo Alvarez: "Ematen den irudia da konfiantza galtzearena; eta konfiantza da demokraziaren oinarria" - Debagoiena - Goiena.eus\nJuanjo Alvarez: "Ematen den irudia da konfiantza galtzearena; eta konfiantza da demokraziaren oinarria"\nJulen Iriondo 2014-11-04 12:00\nHamalau urtez Bergarako UNEDeko zuzendari izana, Nazioarteko Zuzenbidean EHUko katedradun da Juanjo Alvarez (Zumaia, 1964).\nOrain arteko sistema politikoa kolokan jar dezakete hainbeste ustelkeria kasuk? Edo, behintzat, kolokan jar dezake herritar askok sistema hori, ikusita hainbat politikarik zertarako erabili duten euren posizioa?\nAlderdiak saiatuko dira ikusarazten hau koiunturala dela; baina gizartearen zati handi batek estrukturala izatearen zantzuak ikusten dizkio. Hain ustelkeria orokortua, hain mailakatua eta jarraikortasuna duena, horrek erakusten du badela zerbait sisteman funtzionatzen ez duena. Eta zerbaiten funtzionatzen ez duenean normala da nolabaiteko katarsiren bat planteatzea. Alderdi barruetan ere batzuk hasi dira aitortzen zerbait aldatu behar dela. Badaude arrazoiak, bai, parte-hartze politikorako eredua birplanteatzeko; Konstituzioaren arabera alderdiak dira parte-hartze horren ardatz, baina gero alderdiok daude ustelkeriaren oinarrian. Beraz, bai, zalantzan jarri behar da arazoaren sustraian dagoena, sistemaren sustraian dagoena, berrantolatzeko.\nEta bien bitartean, herria, herri xehea, gorriak ikusten: langabezia, etxegabetzeak...\nGertatzen dena perbertsoa da. Bere eginbeharrak zintzo betetzen dituen pertsona ez da saritzen; puntualki bere betebeharrak, ezinbestean, betetzen ez dituena estutu egiten dute bukaerara arte. Eta, aldiz, maltzurkeriaz eta modu estrukturalean gauza publikoaren bidez aberasten denari ia fabore tratua ematen zaio sarri, eta horren adibidea, beste maila batean, bankuen arloan ikusten dugu. Eta hori koktelera leherkor bat da. Hiritarra haserre, nahastuta, harrituta, suminduta dago, eta badugu argentinizazio arriskua, corralito-a ez zen izan bakarrik erabaki politiko txar batzuen batura, baizik eta gizarte baten nekea, erabaki zuena bere eginbeharrak ez betetzea, zergak ez ordaintzea; noski, hori eginez gero gizarteko oreka hautsi egiten dugu, baina. Apokaliptikoa ema dezake, eta gainera Euskadin, oro har, ondo betetzen ditugu gure betebeharrak; baina jendeak bere betebeharrak ez betetzea erabakitzeko aukera ez litzateke gutxietsi behar.\nUstelkeriarik gabe egungo krisi ekonomikoaren tamaina desberdina litzatekeela esatea gehitxo esatea da?\nKuantitatiboki, litekeena da lapurreta edo iruzur hauek ez izatea krisira eraman gaituztenak; baina alderdi kuantitatiboaz gain, hor dago konfiantza krisia. Kudeatzailea ari zaigu gerrikoa estutzen, murrizketak eskatzen, ahalegina eskatzen; baina gero arduradun horiek ari badira zenbait trama babesten, batzuetan konplize izanaz, bere egitura politikoaren onurarako, eta sarri, tamalez, baita pertsonen euren onurarako ere, ematen den irudia da konfiantza galtze erabatekoa. Eta konfiantza da demokraziaren oinarria, eta krisi testuinguru batean are gehiago.\nSistema judiziala hauek denak atzemateko nahikoa berme bada?\nHori horrela ez denaren froga argiena da zapatuko Estatuko Aldizkari Ofizialak zekartzala epailetarako 320 postu berri, ia denak ustelkeria kontuetarako, kontu penaletarako. Orain Gobernuak eman nahi duen irudia da egoera honi aurre egiteko mugitzen aurrenekoa dela. Hori orain publikatzea deigarria da. Bestalde, notizia ona da epaileak lanotan ibiltzea, baina asko dago oraindik aldatzeko. XIX. mendekoa da hemengo Prozedura Kriminalaren legea, eta ez dago eginda oraingoak moduko trama handietarako. Eta, azkenik, ustelkeria beti egon izan da agian; baina agian, ustelkeriaren aurrean gizarteak duen jarrera ere aldatu da, krisiaren ondorioz. Inkesta soziologikoak ikusten badituzu, 2007an ustelkeria hogeigarren postuan zegoen gizartearen arduren artean; baina, noski, gauzak okertu direnean jendearen tolerantzia maila ere, logikoki, txikitu egin da, eta arreta handiagoa jartzen dugu. Deigarria da, ustelkeria arloan irekitzen ari diren espediente handiak salaketa pribatuetatik etorritakoak dira, herritarren salaketetatik. Sistema judiziala eta sistema politikoa ez daude prest, ofizioz, kontrol mekanismoak edukitzeko. Epaileak, epaile apalenak dira lan handia egiten ari direnak, eta ikusiko dugu zenbat denboraz luzatzen den oraindik, ze, adibidez, Gürtelek hainbeste adar ditu, epaileei gain hartu diela.\nZergatik orain, hain tarte txikian, hainbeste ustelkeria kasu agertzea?\nAipatuko nituzke bi arrazoi. Batetik, Europako Batasunean hasi dira informazioa trukatzen, eta horren ondorioz agertu dira hainbat hari mutur. Espediente handietako bitan, adibidez, Europako zuzentarau batek eman du haritik tira egiten hasteko aukera. Beraz, bada autokontrol mekanismo bat aukera ematen duena diru joan-etorriak aztertzeko, eta normalak ez diren gauzak atzemanda, haritik tiraka hasteko aukera eman du horrek. Bigarrena da lehen esandakoa, hiritarrek erantzukizun handiagoa hartzen dutela orain euren gain. Eta badago beste arrazoi bat, ustelkerian dihardutenen lehiakideek, adibidez, faboreen truke dirua ematen duten enpresen lehiakideek, behin baino gehiagotan hartu dutela erabakia hori salatzeko, eta hori, adibidez, gertatu da enpresa eraikitzaileekin, zenbait espedienteren kasuan.\nPolitikariei buruz ari gara. Baina ze neurritan izan daiteke politikarion jokabidea gizartearen izaeraren ispilu –BEZik ordaindu ez,...–?\nHori entzuten da, baina nik uste etika pribatuak eta etika publikoak hainbat faktoretan bat egin arren, ez direla konparagarriak. Esaten da herri bakoitzak dituela merezi dituen arduradunak. Baina ez nuke esango gure irizpide etiko pribatuak izan daitezkeenik gauza publikoak daramatzatenen etika maila baxuaren justifikazioa.


Mendiko behatokia - Negu ofiziala\nMezua: Negu ofiziala\narotenplea, 350 hitz\nOraintxe sartu omen gara negu ofizialean: arratseko seirak eta 11 minututan. Eguna luzatzen hasi zaigunean, neguan sartu garela esatea ere…! Gure aurreko naturazale porrokatu haiek, basoan bizi ziren zeltiar zaildu haiek, bazekiten ongi noiz ziren urteko egunik laburrenak, azaroak, abenduak eta urtarrilak biltzen dituen horiek: horixe zuten haiek negu.\nHorrek esan nahi du udazken ofiziala ere oraintxe amaitu zaigula. Entzun dut, eta hala gaztiga dit batek baino gehiagok, azken urteotako udazkenik euritsuena izan omen dugula. Azaro euritsuena baietz, esan diet nik. Baina udazken euritsuena ezetz, ez azken urteotakoa eta, are gutxiago, begiradaren bueloa luzatzen badugu. Harik eta, ‘azken urte’ horietan azken lauak bakarrik sartzen ez ditugun…\nZeren eta, 2008aren datak jasotzea nahikoa da, orduan askoz gehiago, 998, aurten baino 338 litro gehiago bota zituela ikusteko. Jakina, ez dezagun ahaztu, beti gogoan izatekoa da eta, ez duela denean berdin ixurtzen: euri datuak, hozberoarenak bezala, tokian tokikoak direla beti.\nArantzazun 47 urteko datuak dauzkagu, 1966tik honakoak. Eta hara bialekua: Urte hartan bertan, 1966an, udazkenak 969 litro eman zituen. 1992an, 900. 1980am, 882. 1967an, 832. 1974an, 827. Esango du batek, aspaldian euri gehiago egiten ote zuen, data horiek ikusita. Baina, berriro diot: aspalditan gehienekoa, 2008a: 998.\n12 urte topatu baititut, aurtengo udazkenari irabazi diotenak: eta gertuagoan ere bai, noski: 2005ean 769. 2002an, 702. Eta 3 litroz bakarrik bada ere, 2000.a bera, 663 litrorekin. Aurteko udazkenarenak, barka orain arte seinala ez badut, baina hemen Arantzazun bildu ditugunak, 660 izan baitira.\nBaina, barka honakoak esanez luzatzen banaiz: ez baitira eurikontuak bakarrik aurtengo udazkenak utzi dizkigunak. Eguzki orduei bagagozkie: 358 ordu izan ditugu eguzkitakoak. Bataz bestekoa, aurreko urteotan, 328 ordutan daukagu. Aurten 30 ordu gehiago izan ditugu: 358, alegia. Ez da, beraz, dena euritakoa izan. 33 egun, eguzki betekoak izan ditugu, abenduan batipat, kontuan hartuz, beti ere, egunik laburrenetakoak azken 22 hauexek izan ditugula.\nZehaztasun bila hasita, esan udazkeneko 91 egunotatik, 68tan eguzki izpirik ikusi ahal izan dugula. 65 egunetan, ordubetez goitiko eguzki tartea. Ateri emaniko egunak, ia erdiak: 40 egun izan baitira halakoak.\nEuridunetan, 8 egun lanbro gutxikoak: litroz azpikoak. Euri ondrosokoak ere bai: 22 izan ditugu, 10 litroz goitikoak. Eta, behin hasiaz gero, zehatzago markatuz: 13 egun 20 litrotik gorakoak. Hoietan bost: 40 litro pasatakoak. Gehienekoa, azaroaren 4koa, 66’5 eman zituena.\nBueno, planto. Hain erraz botatzen zaizkigun gehiegikeriak apaltzeko zetorren datuen errepaso aurreko hori. Balioko zizulakoan.\nIrratikoa ere aditu diat goizean, eguraldiari buruz hainbertze omen dakigun Herri honetan datuok erranahitsuak dituk, argigarriak arras. Tenpora garaian gaudela ere aditu diat, ea erreparatzen diogun, bada, tarte honi gainean dugun negua nolakoa izan daitekeen antzemaiteko.\n2013-12-21 @ 23:46


Rockaren eta bertsoaren hartu-emanen gaineko saiakera\nAbe 7, 2017\tNork:\tInaxio Esnaola\t-\nAlberto Irazu, bere lehen liburuaren aurkezpenean. (Argazkia: Inaxio Esnaola)\nRocka puntua! liburua argitaratu du Alberto Irazuk (Andoain, 1970). Bertsoa eta rocka uztarri berean jarri ditu, bakoitzaren kronologia osatu eta hausnarketa bat plazaratzeko. Ikerketa mardula egin du. Bertso idatziak bilatzeari eta rock mundutik bertsolariei nola begiratzen zitzaien ikertzeari ekin zion Irazuk. Orduan aurkitu zuen Rokca puntua! hasten eta bukatzen duen anekdota; 1964an Zestoan Joxe Mari Iriondok Uztapideri jarritako puntua: «Ikasi al dituzu rock and roll eta twist?». IRUTXULOKO HITZAk elkarrizketa egin dio eta bihar argitaratuko du astekarian.


Ekimena 5. Euskadi Basque Country helmuga sustatu, euskal turismo-administrazioaren elementu integratzaile eta harmonizatzaile gisa - Gobernu Programa. Legealdia: 2016 – 2020\nEkimena 5. Euskadi Basque Country helmuga sustatu, euskal turismo-administrazioaren elementu integratzaile eta harmonizatzaile gisa\nOndorengo liburuxkak argitaratzeko prozesua abian jarri da: Errepideen mapa alemanez, gaztelaniaz eta euskaraz, Euskadi a pie/Euskadi oinez, Euskadi en bicicleta/Euskadi bizikletaz, Turismo de naturaleza/Natura turismoa (Gazt/Eusk), Basque Route (Gazt/Eusk/Ing/Fr/Alem), Turismo familiar/Familia turismoa(Gazt/Ing/Eusk). Euskadi con perro/Euskadi txakurrarekin (Gazt/Eusk eta Ing/Fr), Vasco Navarro (Gazt/Eusk), Camino Ignaciano/Inaziotar bidea (Gazt/Eusk eta Ing/Fr), Done Jakue Bidea (Gazt/Eusk eta Ing/Fr), Rserva Biosfera (GAzt/Eusk eta Ing/Fr) eta Gastromapa gaztelaniaz, euskaraz, frantsesez eta ingelesez, Basque Country, Goierri ( Gazt/Eusk eta Ing/Fr), Arabako lautadako ibilbide handia ( Gazt/Eusk eta Ing/Fr), Euskal kostaldeko mapa, Bide berdeak (Ing/Fr), Basque Coast, Baskenland, Gastronomia enoturismoa (alemanieraz), Euskadi gaztelaniaz (Abenduko azken berrargitalpenean basquexperience claim delakoa gehitu da),, Euskal Kostaldea alemanieraz, Donejakue Bidea (Ing/fr eta Al/It), Gastronomia enoturiamoa (gaztelaniaz), Euskal kostaldea frantsesez, Euskal kostaldeko mapa gaztelaniaz, Errepideen mapa gaztelaniaz, Euskadi euskaraz, Euskadi frantsesez, Geoparkea (Ing/Fr), Familia turismoa (alemanieraz), Familia turismoa (Frantsesez).Gastronomia eta enoturismoa ingelesez eta frantsesez. The Basque Route frantsesez eta gaztelaniaz,Turismo aktboa euskal kostaldean, claim-arekin eta Surfing Gazt/eus claim-arekin.\nOndorengo liburuxkak argitaratu dira; Euskal Kostaldea (gazteleraz, ingelesez, frantsesez, alemanez eta katalanez); zabalgarriak hizkuntza desberdinetan; Euskadiko liburuxka orokorra, errepide-mapa, gastronomia eta enoturismoa, eta Turismo Aktiboa euskal kostaldean, ingelesez eta alemanez.\nOndorengo liburuxkak argitaratu dira; Errepideen mapa alemanez ingelesez, frantsesez eta gaztelaniaz (euskarazkoa egiteke dago), Gastronomia eta Enoturismoa katalanez, gaztelaniaz, ingelesez eta frantsesez; Euskal Kostaldea euskaraz, alemanez, ingelesez, katalanez, frantsesez eta gaztelaniaz,; Euskadiko liburuxka orokorra; gaztelaniaz, ingelesez, frantsesez (egiteke alemanez); zabalgarriak hizkuntza desberdinetan (bertan behera geratu dira Biosferako Erreserba gazt-eus; Geoparkea gazt-eus; Bide Berdeak ing-fr eta Done Jakue Bidea ing-fr) , Turismo Aktiboa euskal kostaldean, ingelesez eta alemanez; Euskal Kostaldeko mapa, gaztelaniaz, euskaraz, frantsesez eta ingelesez (egiteke).\nLiburuxka hauek argitaratu dira: Euskadiri buruzko liburuxka orokorra, eta natura-turismoari, surfari, euskal kostaldeko geoparkeari buruzko orri zabalgarriak.\n- Euskadi Basque Country marka gehitu zaie egin diren jarduera eta argitalpen guztiei.


Kanpinen eta/edo kanpatze-turismoko bestelako modalitateen jarduera eteteko komunikazioa - Eusko Jaurlaritza - Euskadi.eus\nKanpinen eta/edo kanpatze-turismoko bestelako modalitateen jarduera eteteko komunikazioa\nAdministrazio turistikoari kanpinak aldi baterako edo behin betiko itxi behar direla jakinaraztea.\nNahitaezkoa da jakinarazpen hori jarduera eten aurretik egitea\nTrafiko turistikoari aldi baterako edo behin betiko ixten zaizkion kanpin eta kanpatze-turismoko bestelako modalitate guztiak.\n396/2013 Dekretua, uztailaren 30ekoa, kanpinak eta beste kanpaketa-turismoko modalitate batzuk arautzeari buruzkoa\nEKONOMIAREN GARAPEN ETA LEHIAKORTASUN ARABAKO LURRALDE ORDEZKARITZA\nEKONOMIAREN GARAPEN ETA LEHIAKORTASUN BIZKAIKO LURRALDE ORDEZKARITZA\nEKONOMIAREN GARAPEN ETA LEHIAKORTASUN GIPUZKOAKO LURRALDE ORDEZKARITZA\nLurralde-ordezkaritzak, nahi izanez gero, 10 laneguneko epean dokumentazio osagarria aurkezteko eskatu diezaioke enpresari\nTeknikariak dokumentazioa aztertzen du, eta osatu gabe badago, dokumentazio osagarria aurkezteko eskatzen da.\nAdministrariek baja gauzatzen dute sistema informatikoan\nAldi baterako eteteko komunikazioan adierazitako epea igaro ondoren, bisita tekniko bat egiten da jarduera berriz era hasi ote den egiaztatzeko.\n2. Jarduera berriz ere hasi ez bada, eta 9 hilabeteko etenaldia egiaztatu ondoren:\nTitularrari edo ordezkariari jakinarazten zaio (bere helbidera gutuna bidaliz, eta, hala badagokio, LHAOan argitaratuz), hiru hilabeteko epean, jardueraren etetea egiaztatu ondoren.\nTitularrari edo ordezkariari jakinarazpena, establezimendua itxita dagoela egiaztaturik hiru hilabeteko epean, bidaltzen zaio (helbidera gutuna bidaliz, eta hala badagokio, LHAOan argitaratuz), haren establezimenduari erregistroan aldi baterako baja eman zaiola adieraziz.\n9 hilabete igarotakoan titularrari edo ordezkariari jakinarazpena bidaltzen zaio (haren helbidera, eta, hala badagokio, LHAOan argitaratuz) establezimenduari erregistroan behin betiko baja eman zaiola adieraziz, lurralde-ordezkariak sinatua, eta erregistroan baja gauzatzen da. Jakinarazpeneko, Epea jakinaraztekoa hiru hilabetekoa da, behin establezimendua itxita dagoela egiaztaturik.\nIkusi “Izapideen deskribapena”.


Enpresak - IrriSarri Land\nGure resortak enpresen behar aunitzi erantzuten die, haien eskura uzten baititu bilera gelak, natura, jarduerak, osatua eta sukaldaritza.\nHainbat areto ditugu, topaketak, prestakuntza-mintegiak, bilerak, biltzarrak, bai eta azokak ere egiteko. Gainera, naturan egiten ditugun jarduerak ezin hobeak dira outdoor training eta team building saioak egiteko.\nEta halako pizgarri-bidaia bat nahi baduzu zure bezero edo kolaboratzaileentzat, edota ostatu hartzeko tokiren bat, kontsultatu gure plan bereziak.\nIrriSarri Landek behar bezalako instalazioak eta bitartekoak ditu eskura zure behar guztiei erantzuteko: bilera gelak, eta topaketa moldakorrak eta moldagarriak, 300 lagun sartzeko modukoak, ekitaldiak eta azokak egiteko lekua, wifi sarea gune osoan, proiektagailuak, ikus-entzunezkoak, telebistak eta ordenagailuak aurkezpenak egiteko, pantailak, papelografoak, arbelak, etab.\nGehiago jakiteko, jaitsi enpresa txostena hemen.\nJar zaitez gurekin harremanetan galdetegi honen bidez eta zurekin harremanetan jarriko gara


·CIS·Centro de Investigaciones Sociológicas·Nazioarteko inkestak\nInkestak Inkesta-motak Nazioarteko inkestak Nazioarteko inkestak\nCISek nazioarteko ikerketa proiektuetan parte hartzen du aldizka; ISSP (International Social Survey Program) inkestetan, Latinobarómetro deituriko ikerketan eta aldi jakin bateko beste zenbait proiektutan.\nEuropako Inkesta Soziala azterketa konparatu bat da; Europako 30 herrialde inguruk parte hartzen dute eta bi urtez behin egiten da. Europarren jarrera, ezaugarri eta portaera sozial eta politikoen aldaketa eta jarraitutasuna aztertzea du helburu nagusi. Europako Batzordearen laguntza jasotzen du, Ikerketaren Europako Azpiegitura gisa (ESS-ERIC) eta, Espainian, Estatistika Plan Nazionalaren barruan barne hartzen da.\nEuropako Inkesta Soziala lehen ediziotik (2002) egiten da Espainian. Mariano Torcal (Zientzia Politikoen katedraduna, Pompeu Fabra Unibertsitatean) koordinatzaile nazionala izan zen lehen ediziotik seigarrenera (www.upf.edu/ess). Zazpigarrenetik aurrera, berriz, 2015ean, CIS arduratu da Europako Inkesta Soziala finantzatzeaz, maila nazionalean koordinatzeaz eta eremuko lana egiteaz Espainian.\nEuropako Inkesta Sozialari buruzko informazio gehiagorako eta datuak ikusteko, egin klik hemen: www.europeansocialsurvey.org.\nISSP mundu osoko berrogei herrialde baino gehiagoren arteko lankidetzaren urteko programa jarraitu bat da, non gai bati buruzko urteko inkesta monografiko bat egiten den, eta parte hartzen duten herrialde guztiek adostutako galdetegi eta metodologia bera erabiltzen dute. CIS eta ASEP erakundeak dira programa horretako Espainiako ordezkariak. Bi erakunde horiek urtero txandakatzen dira Espainiako ISSP inkesta egiteko, eta lanerako hainbat barne batzordetan era aktiboan hartzen dute parte (www.issp.org).\nUrteko Parte hartzen duten beste herrialde batzuetako inkesten datuen sartzeko, egin klik hemen\nLatinobarómetro deituriko ikerketa Corporación Latinobarómetrok diseinatu eta zuzentzen du, eta Latinoamerikako 18 herrialdetan burutzen da. 1996. urtetik hona, Espainian ere egiten da (www.latinobarometro.org).\n26/05/16 ENCUESTA SOCIAL EUROPEA\nISSP inkestak egiten CIS arabera\nREDES SOCIALES (I) / RELIGIÓN (III) (ISSP)\nLOS CIUDADANOS Y EL ESTADO (III) / ORIENTACIONES HACIA EL TRABAJO (I) (ISSP)\nLATINOBARÓMETRO 2017 (XV)\nLATINOBARÓMETRO 2013 (XIV)


Erretilu txiki batean, sagar erre bi… – Egizu elkartea\nErretilu txiki batean, sagar erre bi…\n[cc-by-sa Hasier Etxeberria – Zuzeu.com]\nUnai Elorriagaren azken nobela irakurri badauzu, ondo jakingo duzu zertaz ari garen. Ez baduzu irakurri ere, animatu eta etorri, bihar lotuko gara Villamonte kultur etxean 20:00etan, Unairi entzun, galderak egin eta berba egiteko.\nBertaratzen garenon artean hurrengo liburuaren zozketa egingo dugu: Karmele Jaioren "Musika airean", urtarrilaren 28an baitugu Uribe Kostako irakurzaleen txokoaren hurrengo hitzordua.\nHasier Etxeberriaren kritika: http://kritikak.armiarma.com/?p=4671\nBeñat Sarasolarena: http://kritikak.armiarma.com/?p=4657\nIban Balerdirena: http://kritikak.armiarma.com/?p=4690\nData: osteguna, 2009ko azaroak 26\nNon: Villamonte kultur etxean\nKalea: Villamonte A-8, Algorta\nUnai Elorriagaren “Londres kartoizkoa da”\nEgizu Getxo Euskaldun elkartea2009-11-25T15:10:52+01:002009-11-25|agenda, egizu, uribe kostako irakurzaleen txokoa|0 Comments\nLeioako Udal Liburutegia 2009-12-15 at 2:20 - Reply\nLeioako Liburutegiko blogean ere bilera honi buruzko mezua idatzi dugu: Unai Elorriagarekin Algortan.\nLeioako Udal Liburutegia 2010-01-05 at 2:37 - Reply\nHuy, parkatu, lehengo mezuan ez da helbidea agertu. Interesaturik egon ezkero, honako hau duzue:


2100. urteko Gipuzkoa ezagutu nahi? Sutan\nEmaús Gizarte Fundaziotik etorkizunera bidaiatzeko gonbidapena zabaltzen diogu zuen eskolari\nSutan proiektua Gipuzkoako gazteei zuzendua dago, beraiekin batera hondakinen eta klima aldaketaren artean dagoen harremanean sakontzeko, ekonomia zirkularra bezalako alternatibak ezagutzeko eta ekoizpen eta kontsumo ohiturak eraldatzeko. Baina, batez ere, ideia nagusi batekin: ekintzara pasa behar garela. Norberak banaka dituen ohiturak aldatu, bai, baina baita agintariei neurri eraginkorrak hartzea exigitu ere, arazoa sistemikoa baita. Gaur egungo ereduarekin jarraituz gero, ezer egin ezean, hemendik 80 urtera ez da existituko orain ezagutzen dugun mundua. Eta orduan, nolakoa izango da mundua? Irudikatzen al duzu Gipuzkoa? Hondartzarik egongo ote da? Edo basorik?\nSutan proiektua hemendik abiatzen da gazteekin batera Larrialdi Klimatikoa lantzeko, Giza Eskubide ikuspuntu batetik. Izan ere, klima aldaketak dakarren aldaketak oinarrizko Giza Eskubideak kolokan uzten ditu. Osasun eskubidea, zirkulatzeko eskubidea, eta azken batean, bizitza eskubidea.\nGipuzkoako gazte taldeentzat, hezkuntza formaletik datozenak (DBH, Batxillergoa, Lanbide Heziketa edo Unibertsitateko taldeak) edo/eta bestelako taldeak (aisialdi taldeak, gizarte mugimenduak…). Gomendagarria da parte hartzaileek, gutxienez, 11-12 urte izatea. Gehienez 22 pertsonek hartu dezakete parte saio batean. Ikastaldea handiagoa bada, bi taldetan banatzea gomendatzen dugu. Osasun neurri guztiak bete beharko dira (musukoa jantzita eraman une oro, gel hidroalkolikoa erabili eta distantziak mantendu).\nEmaús Gizarte Fundazioko egoitzan, Mundaiz kaleko 6 zenbakian (Donostian). Sutan proiekturako instalazio berria antolatu dugu 4. solairuan, zinema areto berri batekin. Lantegia bertan burutzeko pentsatua dago, baina egun bizi dugun egoerarekin, aukera dugu formatua egokitzeko. Teknikaria ikastetxera gerturatu daiteke ikastetxeak berak horrela nahiago badu.\nBi orduko saio bakarra izango da da. Hasiera batean saioa euskaraz egingo da, baina ikastetxeak horrela eskatuta, gazteleraz edo ingelesez ere egin daiteke. Bertan, gazteek 15 minutuko bideo bat ikusiko dute, eta ondoren dinamika parte hartzaileak burutuko dira. Rol jokoen bitartez parte hartzaileek euren burua hainbat egoeratan ikusiko dute; hemendik abiatuta hausnarketak sustatuko dira. Ikastetxeei aukera ematen zaie jarduera egin ondoren ikasgelan gaia sakontzeko.\nAzarotik Martxora. Proiektua Emaús Gizarte Fundazioak antolatzen du, Kutxa Fundazioaren babesarekin.\nAnimatu zaitez distopia hau ekiditen!


Argitalpena: “Txomintxo eta Perutxo Iosuri fardela aldatzen” – Guraso.eus\nArgitalpena: “Txomintxo eta Perutxo Iosuri fardela aldatzen”\nTxomin eta Peru Magdalena anaiek idatzi dute ipuina. Elkar argitaletxeak argitaratu du eta 6-8 urte bitarteko umeentzako gomendatzen dute. Jarraian Anboto aldizkarian egileei egindako elkarrizketa.\nPeru Magdalena: Ikasgelan daude, eta une zoro bat bizi dute. Ume batek zauri bat egin du, beste batek arrastaka daroa ikaskide bat, batzuk kantatzen dabiltza… Irakasleak ezin du egoera kontrolatu. Halako batean, Iosuk kaka egin duela dio, eta Txomintxo eta Perutxo anaia bikiek eurek aldatuko diotela esan diote. Sekulakoak egiten dituzte. Lehenengo irakurleentzako ipuin bat da.\nT.M.: Dibertigarria da liburuak bion artean lantzea. Biok gara aita, ipuin kontalariak, ni irakasle ere banaiz… Anekdota piloa sortzen zaizkigu, eta horiek partekatu, eta idazten joaten gara.


Matriarka eta latina? | Berbaratza\nKoloretako eguna →\nMatriarka eta latina?\nPosted on 2016/12/08 by berbaratza\nMakina bat aldiz entzungo zenuen Latinoamerikan emakumeak etxeko zutarriak direla, sendoak, kantariak, gartsuak, ipurtandiak, umoretsuak, nekaezinak. Eta ez da txantxa, emakumea arduratzen baita haurrak hezteaz, eguneroko otorduak prestatzeaz, eta horiek erosteko sosak etxera ekartzeaz; lanordu amaiezinak aguantatzeagatik, etxean nahiz etxez kanpo lan egiteagatik, honegatik eta hargatik meritu itzela dute. Harrigarria da, bai Latinoamerikan bai munduko beste zenbait txokotan, hainbeste lan eta izerdiren ostean emakumeak zergatik ez diren gehiago konkortzen. Edo apurtzen.\nBaina… Batzuen errealitatea oso garratza da: goizean ohetik erori orduko lanerako prestatu; bi ordu igaro lantokira iristeko, baina ez kotxean bakar-bakarrik eta gustuko duzun irrati katea entzunez, jendez ipurtzuloraino betetako autobus batean baizik; lantokian zortzi ordutik gora pasa, eta hori guztia hamabostean behin 1.500 peso mexikar irabazteko, hau da, 75 euro inguru; lantokitik etxera, bi orduko bidaiaren ostean, zortea baduzu, eta hiru trafiko handiko ordua egokitzen bazaizu; heldu da ordaindu gabeko bigarren lanaldiaren garaia; badakizu zenbat ordu geratzen zaizkion egunari? Etxean lau aho eta biloba bat dauzkazu, ziurrenik ez ziren hainbeste izango antisorgailuak horren garestiak izango ez balira, kondoi bakar batek 20 peso (euro bat) baino gehiago balio baitu, eta litro erdi coca colak 11 (50 zentimo); aitak eta amak janaria doan ematen dizute, eskerrak!, honezkero gosez hilda egongo baitziren etxeko guztiak hala izango ez balitz; arropa garbitu eta janaria prestatzen duzu familia guztiarentzat, eguna joan eta eguna etorri; eta gizona? Gizon matxoa orain ez da zurekin bizi, nahiz eta ezkondu ostean 17 urte luzez elkarrekin elkarbizi; mozkortia izateaz gain neskazale amorratua, hamaika aldiz engainatu zaitu, lagundu behin ere ez, aldiz, egunero mindu; are gehiago, etxean bizi zen bitartean beste neska batekin ere bizi zen. Zatitu zuen bere bizitza. Eta beste batzuen bihotza.\nBa, sinesgaitza eta amesgaizto hutsa dirudien arren, egia da kontatutako guztia.\nPosted in Baratza,Berriak\t| Tagged latina,matriarka


Muniozguren: “Nahiago dut futbola orain maila onean nagoela utzi, eta ez ezinean nabilenean” - Zornotza - Anboto.org\nMuniozguren: “Nahiago dut futbola orain maila onean nagoela utzi, eta ez ezinean nabilenean”\nJoseba Derteano 2017-05-11 10:50\nAmorebieta futbol taldeak Bigarren B Mailan mantentzea lortu du. Logroñes 1-0 menderatuta, denboraldi osoko sufrimenduak amaiera ona izan du jokalari eta zaleentzat. Esaterako, taldean bost urte eman dituen Mikel Muniozguren jokalariak (1983, Deba) beste lasaitasun bategaz eskegiko ditu botak hurrengo asteburuan. 15 urteko ibilbidearen ostean, futbola utziko du.\nAmorebietaren denboraldia bitan banatu daiteke. Panorama beltzagaz heldu zen azken hamar jardunaldietara. Azken txanpa, ordea, bikaina izan da: zortzi garaipen eta porrot bakarra. Jokamoldea egokitu izana da joera aldaketa horren arrazoietako bat. “Hasieran baloia jokatuz ateratzea zen helburua. Horrek bere arriskua du eta atetik gertu egindako akatsak garesti ordaindu ditugu. Otsail inguruan estiloa apur bat moldatu eta zuzenago edo errazago jokatzen hasi ginen, akats gutxiago egiten genituen, eta harrezkero gauzak hobeto joan dira”.\nAmorebietan aurtengoa baino urte hobeak bizi izan ditu Muniozgurenek. Bigarren A Mailarako play offa jokatu zuenean, bere ibilbideko golik ikusgarriena sartu zuen, zaleek oraindino ondo gogoratuko dutena: atezainak luze jotako baloia beste area ertzean erortzera zihoan, eta Muniozgurenek botea egin orduko jo zuen baloia, atezainari buru gainetik pasatuz. Baloiak atetik aterako bidea egin zuen, lurrik ukitu gabe.\nDebako jokalariak 33 urte ditu, eta futbola uzteko une aproposa dela uste du. “Familia, lana, futbola… dena pilatzen da. Denera eta ezertara ere ez, horrela zaude batzuetan. Gainera, nahiago dut futbola oraindik ondo nabilela utzi, eta ez ezinean nabilenean”.\nMuniozgurenek aspaldiko lotura du Durangaldeagaz. Amorebietaren aurretik Durangoko Kulturalean ibili zen, denboraldi bitan. “Durangon urte bi oso onak eman nituen hegalean jokatuta. Lehenengoan zazpi gol egin nituen. Bigarrenean play offetara sailkatu ginen, eta nire ibilbidean golik gehien sartu dudan denboraldia izan zen, 14 golekin”, adierazi du jokalariak.\nAurten ere igoera fasera sailkatzeko zorian dago Durangoko taldea. Azken jardunaldiaren faltan laugarren tokian dago. Zapatuan, 18:00etan, jokoan ezer ez duen Soduperen zelaian jokatuko du.


Nekea ala poztasuna?\nKategoria gurasoa: Zuk esan\tKategoria: Aste on\tNoiz sortua: Igandea, 28 Azaroa 2010\tArgitaratua: Igandea, 28 Azaroa 2010\nGogotsu ekingo nion idazteari aste buru eta hile bukaera honetan, baina gaur goizean nekeak jota esnatu naizenean, eta zer edo zer idatzi behar nuela gogoratu dudanean, asteburu osoko ajeak gogor dardarazi ditu nire buru eta gorputza. Burua eskuarekin eutsi dut orduan, konprenitu ezinik. Zer da hau? Zergatik hankatako mina? Kaka! Gainera orain lanera...!! Nondik datorkit buruko mina? Eta logura? Uff! Zer izango da lur jota utzi nauena?\nGehiago irakurri: Nekea ala poztasuna?\nKategoria gurasoa: Zuk esan\tKategoria: Aste on\tNoiz sortua: Igandea, 21 Azaroa 2010\tArgitaratua: Igandea, 21 Azaroa 2010\nDeiako Hemendik gehigarrian, Barrikak eta Sopelak itsaslabarretako errekurtsoak ustiatu nahi duteneko berria agertu zen urriaren 7an. Ustiatze hau aurrera eramateko, Kresala egitasmoa sortu dute. Denborarekin, Getxo, Barrika, Plentzia eta Gorliz batuko direlaren asmoarekin.\nGehiago irakurri: Kresala egitasmoa\nMemoriaren eguna, amnesia eguna.\nKategoria gurasoa: Zuk esan\tKategoria: Aste on\tNoiz sortua: Igandea, 07 Azaroa 2010\tArgitaratua: Igandea, 07 Azaroa 2010\nAsteazken hau, azaroak 10, Memoriaren Eguna omen da…noren oroimena? Nor edo zer eduki behar dugu gogoan? Noiztik noiz arteko epean?\nInstituzioek “Declaración Institucional para el día de la Memoria” proposamena prestatu dute, eta Sopelako Udalean ere proposamen hau aurkeztua eta onartua izan da azken plenoan. Sopelako botaketaren emaitza honek mina egin zidan: PNV, PP eta PSOE alderdiek proposamenari baietza emateak ez ninduen harritu, eta ados egon ez arren, ulergarria izan daiteke jarrera hori (PNVrekin zer den ulergarria eta zer ez, oso argi ez badut ere…). Mina EAk Sopelan duen zinegotziaren Baietzak egin zidan.\nGehiago irakurri: Memoriaren eguna, amnesia eguna.\nGoitik beheraino zuzen (II)\nKategoria gurasoa: Zuk esan\tKategoria: Aste on\tNoiz sortua: Igandea, 31 Urria 2010\tArgitaratua: Igandea, 31 Urria 2010\nAita semeak kartzelatik ihes egin zuten. Baina kartzela uharte batean eraikia zegoenez eta itsasoz alde egiteko modurik ikusi ez zutenez uhartetik airetik joatea erabaki zuten.\n“De los extremos de unas largas y fuertes gomas tiraban una docena de señores formando un ángulo, como de sesenta grados, en cuyo vértice se sujetaba el extremo del patín planeador”.\nGehiago irakurri: Goitik beheraino zuzen (II)\nTrapitxeoak ez digu balio, gu burujabetasunarantz abiatuak gara\nKategoria gurasoa: Zuk esan\tKategoria: Aste on\tNoiz sortua: Igandea, 24 Urria 2010\tArgitaratua: Igandea, 24 Urria 2010\nZer pentsatzen dugu egoera politikoari buruz? Itxaropentsu gaude edo baditugu zalantzak? ez dugu argi ikusten etorkizuna?\nHalako burutapenak eta galderak sortzea gure buruan gauza normala dela iruditzen zait. Egoera berri batean sartu garela begi bistakoa da, eta honek bide berriak irekitzera garamatza dudarik gabe, eta hor beti dago arriskua. Batik bat abertzaleon arteko konfrontazioa ahal den neurrian alde batera utzi, eta elkartze bideari jarraitu beharko diogu; luzeegi elkarri mokoka ibilita gaude gure etsaien gozamenerako; baina ezin dugu atzera begira bizi pasatutakoa ahaztu gabe, aurrera pausoak ematen ahalegindu beharko dugu.\nGehiago irakurri: Trapitxeoak ez digu balio, gu burujabetasunarantz abiatuak gara\nNola aldatzen (aldarazten) dituzten gauzak, kamarada\nKategoria gurasoa: Zuk esan\tKategoria: Aste on\tNoiz sortua: Igandea, 17 Urria 2010\tArgitaratua: Igandea, 17 Urria 2010\nErresistentzian, autodefentsan , lankidetzan... oinarritzen diren ekintzak zigortzen diren munduan bizi gara. Telesaio, albistegi batean azaltzen den “Off-ean” delako ahots batek “egiatan” gertatutakoa esaten digu. Kartoizko kutxa bat, delitu froga dela esaten dutenean, goizeko 3etako harridura eta logure aurpegia, desafiozko begirada dela diotenean edota polizia eta aginte politikoen iritzia albistegietako testu bihurtzen dutenean, errealitatea itxuraldatzea dute helburu.\nGehiago irakurri: Nola aldatzen (aldarazten) dituzten gauzak, kamarada\nUrriak 12: "El mito del hombre blanco"\nKategoria gurasoa: Zuk esan\tKategoria: Aste on\tNoiz sortua: Astelehena, 11 Urria 2010\tArgitaratua: Astelehena, 11 Urria 2010\nUrriak 12, Dia de la Raza edo Dia de la Hispanidad: ''Amerikaren aurkikuntza eta Espainiar inperioaren sorrera ospatzeko egiten den jaieguna da.''\nDakizuenez, historia ofiziala garaileek idazten dute baina garaituak ere badaukate zer esana eta bozgoragailuren bat topatzen dute noizean behin horretarako. Horren harira, testu bat eskeini nahi nizueke baina ni baino ikuspen pertsonalagoa eman dezakeen pertsona batena izango da kasu honetan. Beraz, Aste on hau Victor Montoya idazle boliviarrak idatzitako testu batez osatuko dut zuen baimenarekin.\nEl mito del hombre blanco Add a comment\nGehiago irakurri: Urriak 12: "El mito del hombre blanco"\nKategoria gurasoa: Zuk esan\tKategoria: Aste on\tNoiz sortua: Igandea, 03 Urria 2010\tArgitaratua: Igandea, 03 Urria 2010\nGabiren txanda zen bai, baina berak ezin izan du idatzi. Batek daki zer oparituko zigun. Agian Maputxe preso politikoen gose grebaren inguruko informazioa. Akaso ikastolako konturen bat edota berak pasatutako pasadizo xelebreren bat. Beharbada olatuak hartzera joan eta gero etxera eraman zituen sentipen goxoak azalduko zizkigun. Batek daki!\nGehiago irakurri: Gabiren txanda


Eap - buruzko gida aurkeztu da Datu irekiak, berriz, toki-erakundeen kasuan, jarraibideak\nDatu Irekien buruzko gida aurkeztu da jarraibide toki-erakundeen kasuan,\n06 uztaila 2017\nFempk buruzko gida aurkeztu du Datu irekiak, berriz, toki-erakundeen kasuan, dokumentu bat jarraibideak; helburu duen datu eta haien berrerabilera-administrazio guztietarako.\nIrekitzea eta gardentasuna, balio osagarria informazio eta sortzen duten erakundeen, bat etorri da, eta ez dira mugitzen, sortu zenetik, 2015ean, tokian tokiko erakundeen sarea gardentasuna eta herritarren parte-hartzea, UDALERRIEN ETA PROBINTZIEN FEDERAZIOAK sare berari, aurkeztu du madrilen Gida Datu Irekiak gardentasun eta saioari prozesuan beste urrats bat, toki entitateen informazio jasotzen dira, bete beharreko jarraibideak, aurkezten diren datuak Udal modurik egokienean erabiltzeko, erabilgarria eta eraginkorra, berriz erabili ahal izango ditu eta herritarrek eta bestelako erakunde eta organismoekin.\nHorrekin, tokiko administrazioa itzuli da berriro kokatu, punta-puntakoak, gainerako administrazioek duten gauza guztietan zerikusia du eta teknologia berrien erabilera publikoki eskaintzea informazioa eskaini eta horrekin, hazkunde ekonomikoa erakusteko nahia. Hala, aukera berriak ikusi izan da ekitaldian zehar, testuaren fempk ordezkatuak, PwC Eta aurkezteko antolatu.\nHitzordu horretan, izan da, eta alkate lehendakaria, elxeko Carlos González, du gida egitea, baita tokiko gobernuentzat, oinarrizko aurrerapen bat, izan ere, “ erreferentzia bat eduki ahal izango dute nola zabaldu ditu, eta, gainera, gardentasuna eta herritarren parte-hartzea eta datuak aurrera egitea, batez ere egin ahal izango dugu datuak berrerabilgarriak errazteko balioko duten sektoreari eta balioa ematen dio eta hazkunde-aukera bat bihurtzen ditu. Bere ustez, gidarekin batera ematen da ekonomikoa ”, “ urrats erabakigarria ikuspegitik, parte-hartzea eta ikuspuntu sozioekonomikoa ”.\nLa Datu irekien buruzko gida deskarga daiteke, eerabilerraza da sarearen lan-talde batek osatzen dute, eta hainbat udaletako arduradun teknikoak, haren egileak “ lan-ibilbidea jasotzen gisa kalifikatzen irekitzeari buruz eta Toki-administrazio guztietarako ”.\nKonpromisoa eta gardentasuna datu irekiak\nAurkezpen ekitaldian konpromisoa azpimarratu zen toki-administrazioaren herritarrekiko harremanetan, konpromiso bat baino handiagoa, askorentzat, beste administrazio publikoak herritarrekiko hurbiltasuna bere Tokiko gobernuak. Eta testuinguru horretan, herritarrek duten eskubidea dago. helburua: jakitea zer, nola eta zenbat balio du, zure udalak egiten den eskubide bat da, eta horrek udalaren eginbeharra gardena ere izan behar du.\nHorregatik, saretik udalerriak FEMP eta landu dugu espainiako tokiko gobernuek, dezan, tamaina edozein izanik ere, hartara, erantzukizunak gardentasunaren arloan, baina, hori garatzeko tresnak eta, azkenik, lan hori gauzatzen. La guía, ezaugarri horiek dituen lehen emaitza da ardura hori, federazioaren eta elkartasun jarri duten udal-teknikarien lan esperientziak partekatzeko.


Espedizioa 7 itsasontzi eta 450 gizonez osatu zen eta A Coruñatik irten zen 1525eko uztailaren 24an. Espedizio honetan, Joan Sebastian Elkano eta Andres Urdaneta gazteak ere hartu zuten parte. Elkano zen espedizioko bigarren burua, itsas gai guztietako buruzagi lanetan, García Jofre de Loaisa nobleari ez baitzaio ezagutzen batere eskarmenturik zuenik nabigazioan.\nAurkikuntza geografiko ugari egin zuten, baina bidaia desastre bat izan zen, hondamendi eta kalamidadez beterik egon zen-eta. Zazpi itsasontzi haietatik hiru Magallaes itsasartea ezin pasaturik izan ziren eta bakarra iritsi zen Moluketara, Santa Maria de la Victoria itsasontzia, urtebete luze batez portugaldarrekin liskarretan ibili behar izan zutelarik. Beste askoren artean, Loaisa eta Elkano hil ziren eta, erabateko gogorra izan zen bidaia baten ondoren, 24 gizonek lortu zuten itzultzea soilik.\nPrestaketak[aldatu | aldatu iturburu kodea]\nAgintea García Jofre de Loaisaren esku utzi zen eta Moluketako gobernadore ere izendatu zuten. Elkanok bazituen merezimenduak, Magallaesen espedizioa berak ekarri baitzuen bueltan, baina Loaisa noblea zen eta berari egokitu zitzaion agintea. Elkanok Sancti Spiritus itsasontzia gobernatu zuen, eta Urdaneta, berriz, 17 urteko gaztetxoa izanik, itsasmutil edo morroi gisa ontziratuko zela uste izan da, baina badirudi ez zuela horrelako lanik egin. Urdanetaren idatzietan Elkanoren erabakien kritika zehatza ikus dezakegu, arrazoi emanez hainbatetan, baina baita desadostasun osoa erakutsiz ere beste zenbaitetan. Gainera, Elkano hil zorian zegoenean, bere testamentuan lekuko gisa sinatu zuen Urdanetak eta berehala hartu zituen bere gain hainbat erantzukizun. Honek guztiak Urdaneta morroi gisa joan zen ideia alboratzera bultzatzen gaitu.\nEspedizioak arazo ugari izan zuen eta 3 ontzi Magallaes itsasartea ezin pasaturik geratu ziren.\nBidaia malapartatu hartako 7 ontzietatik, Santa Maria de la Victoria bakarrik iritsi zen Lapurren Irletara (gaur Marianas Irlak). 1526ko irailaren 5a zen. Galiziar batekin egin zuten topo, Gonzalo de Vigorekin, Magallaes-Elkano espedizioko kide izan zen eta, Gonzalez Gomez de Espinosarekin desertatu ondoren, ekialderantz bidaiatuz, Ameriketara iritsi nahian zebilen. Urdanetak horrela kontatzen digu pasarte hura:\nUrriaren 2an, Mindanao uhartera iritsi ziren (Filipinak), urriaren 22an, Celebes uhartera eta, urriaren 29an, Moluketara (Gilolo uhartera). Moluketan, espedizioak portugaldarrei aurre egin beharra izan zion eta gotorleku bat eraiki zuten horretarako Tidoren. Magallaes eta Elkanoren heriotzen ondoren, Salazarren aginduetara jarraitu zuen espedizioak hau hil zen arte. Orduan, Elgoibarreko Karkizano izan zen buruzagi berria, baina honek ere ez zuen asko iraungo eta Tidoren hilko zen 1927ko uztailaren 12an.\n1528ko martxoaren 27an, Hernan Cortesek bidalitako Florida ontzia iritsi zen Saavedra agintean zuelarik eta enperadorearen espedizioari lagundu nahian. Urte asko eman zuten Tidoren borrokan eta Urdanetak diplomazialari, estratega eta behatzaile dohainak erakutsi zituen. Hortxe, Asiako nabigatzaileekin harremanak izan ondoren, eskuratu zituen 1565eko itzulerako bidaiarako erabakigarriak izango ziren bertako nabigazioaren eta klimaren inguruko ezaupideak. Montzoiak kontran izanez gero, ez zegoen zer eginik eta Urdanetak ekainean irten beharko litzatekeela eta iparralderantz azpimarratzen du.\nZaragozako Ituna eta itzulera[aldatu | aldatu iturburu kodea]\nOrriaren azken aldaketa: 24 maiatza 2021, 11:11.


3D irudi estatikoen eta dinamikoen lehiaketa - Azkue Fundazioa- Euskara sustatzen\nHasiera • Azkue Fundazioa • Berriak • 3D irudi estatikoen eta dinamikoen lehiaketa\n3D irudi estatikoen eta dinamikoen lehiaketa\n2010ko Uztailaren 14a\nBizkaiako Foru Aldundia, Azkue Fundazioa, eta BiscayTIK Fundazioa aurten berriro ere izango dira Euskal Encounterean. 3D irudi estatiko eta dinamikoen lehiaketa antolatu dute, honen gaia Bizkaia, Gaztedia eta Euskerarekin lotura izanik.\n2010eko uztailaren 24an sariak emango zaizkie lehiaketako irabazleei.\nLehiaketak bi modalitate izango ditu, bat 25 urtetik beherako lehiakideentzat eta bestea adin guztietako lehiakideentzat. Bi modalitateek izango dituzte 3D irudi estatikoko eta dinamikoko kategoriak.\nModalitate bakoitzeko irabazleak 1000 euro balio duen ordenagailua jasoko du sari gisa.\nEuskal Encounterrean bertan egingo den lehiaketan parte hartu ahal izateko, lehiakideek proiektua BFA – Azkue – BiscayTIKen standean aurkeztu beharko dute eta eskatzen diren baldintza guzti-guztiak bete beharko dituzte.\nBiscayTIK Fundazioak lehiaketako eta zozketako zehaztapenak eta baldintzak betetzen ez dituzten pertsonak kanporatzeko eskubidea izango du.\nLehiaketan izena emateko epea 2010eko uztailaren 22ko 9:00etan hasi eta 2010eko uztailaren 24ko 12:00etan amaitzen da.\nIkusleek www.zerbitzuak.bizkaia.eu webguneko inprimakiaren bitartez bozkatzeko aukera izango dute 2010eko uztailaren 24ko 12:30etatik 2010eko uztailaren 24ko 16:00etara.\n2. Lehiaketan izena emateko baldintzak\nLehiaketan parte hartu nahi duten guztiek honako baldintza hauek bete beharko dituzte:\n2.1. @bizkaia.eu posta-elektroniko bat edukitzea.\n2.2. 25 urtetik beherako pertsonentzako lehiaketan, adinaren baldintza betetzea.\n2.3. Azkue Fundazioak, GazteBizz-ek eta BiscayTIKek Facebook-ean dituzten profilen jarraitzaile/fan/lagun izatea.\nIruzur egiten edo faltsukeriak jartzen dituzten pertsonek saria eskuratzeko eskubidea galduko dute.\nPertsona fisiko bakoitzeko izen-emate bakarra onartuko da, hau da, pertsona bakoitzak irudi edo bideo bakarra aurkeztu ahal izango du lehiaketan.\nSarien behin-behineko esleipena bozketa misto baten bidez egingo da. Batetik, aurkeztutako lanak baloratuko dituen epaimahaia egongo da; bestetik, jendeak www.zerbitzuak.bizkaia.eu webguneko inprimakia betez bozkatu ahal izango du. Emaitza BFA – Azkue – BiscayTIKen standean jakinaraziko da 2010eko uztailaren 24ko 17:00etan honako modu honetan:\n– Modalitate bakoitzean puntu kopuru handiena lortu duen lanari sariaren behin-behineko esleipena egingo zaio.\nSarien behin-behineko esleipena zerbitzuak.bizkaia.eu gunean argitaratuko da eta izena ematean adierazitako helbide elektronikoaren eta telefonoaren bidez jakinaraziko da.\nSarituek saria eskatzeko eskubidea izango dute horretarako epea amaitzen den momentura arte.\nBidezko arrazoi bat dela medio ezin izango balitz lehiaketa ezarritako datan egin, data horren ondorengo lehenengo egun baliodunean egingo litzateke.\n4. Lehiaketan aurkeztutako lanek bete beharreko baldintzak\nLanen gaiak Bizkaia, Gazteria eta Euskara izango dira.\nLehiaketan aurkezten diren lanek zenbait baldintza bete beharko dituzte: onartzen diren formatuak PNG edo VLC Player aplikazioarekin erreproduzitu daitezkeen bideoak izango dira (Ogg Theora formatua gomendatzen da), gehienezko kolore-sakontasuna 24 bit-ekoa izango da eta gehienezko bereizmena 1280×1024 pixelekoa.\nHalaber, lehiakideek eszenaren iturriak (.BLEND, .3DS, .MAX…) eta saredun (wire) eszenaren renderra eman beharko dituzte.\nLehiaketan ez dira eskaneatutako edo digitalizatutako iturriak dituzten irudiak onartuko, ezta fotomuntaketa edo argazkiak dituztenak ere.\n5. Sariak jasotzea\nSariak Euskal Encounterreko BFA – Azkue – BiscayTIKen standean emango dira 2010eko uztailaren 24an 17:00etatik 20:00etara bitartean.\nSari banaketaren dataren ondoren sari guztiak emango ez balira, edo lehiakideren batek bere saria jaso nahiko ez balu, lehiaketan puntu gehien lortu dituen hurrengo pertsonak jasoko luke sari hori, aurrerago azaldutako jakinarazpen prozedurak jarraituz.\nProzesu hau behin eta berriro errepikatuko da sari guztiak banatu arte.\n6. Oinarrien onarpena\nLehiaketako parte-hartzaileak espreski onartzen du lehiaketa honetako oinarri guzti-guztiak beteko dituela. Oinarriren bat ez betetzen ez badu, parte-hartzailea lehiaketatik kanpo geldituko da eta saria galdu egingo du.\nAparteko kasuetan eta behar bezala justifikatutako arrazoirik balego, BiscayTIK Fundazioak oinarri hauek aldatu ahal izango ditu lehiaketa hasitakoan. Argitaratutako argibide eta informazio guztiak lehiaketaren zehaztapen eta baldintzetan sartuko dira.\nOinarri hauen interpretazioan zalantzak edo desadostasunak sortzen baldin badira, BiscayTIK Fundazioaren irizpidea gailendu egingo da.


69 urteko gizonezko tolosar bat hil da Uzturreko tontorretik gertu - Tolosa - Tolosaldeko ataria\n69 urteko gizonezko tolosar bat hil da Uzturreko tontorretik gertu\nTolosaldeko Ataria 2018-11-16 09:41\nBeste mendizale batek deitu du larrialdietara, gizonezkoa konorterik gabe zegoela eta; hildakoa tolosarra da, eta 69 urte ditu.\nErtzaintzak TOLOSALDEKO ATARIAri jakinarazi dionez, mediku forentsea eta ehorzketa zerbitzuetako langileak gizonezkoa konorterik gabe aurkitu duten lekuan dira. Autopsiak argituko du heriotzaren zergatia eta, momentuz, Ertzaintzak jakinarazi du, 69 gizonezko tolosarra zela hildakoa.\nLarrialdi zerbitzuek 08:00etan jaso dute deia eta, azaldu dutenez, Izaskundik tontorrerako bidean zegoen gizonezkoa, gurutzetik gertu. Deia egin duen mendizaleak azaldu du, ia egunero gurutzatzen zirela Uzturreko bidean.


Pirateoak 150 miloe pezetako galbidea eragin deutse diskografikei - bizkaie.biz\nAzken buruan, zinearen arloan, iparamerikar produkzino edo filmeen nagusitasuna da deigarriena. Bitxikeria legez, 2003an, 'Eraztunen Jauna: Erregearen itzulerea' filma izan zan ikusle gehien erakarri ebana. Dana dala, zine aretoetara joateko jokerea indarra galtzen doala ikusi da eta % 6 sarrera gitxiago saldu zirala.\nSGAE, egile eta argitaratzaileen alkarteak igazko balantzea egin dau oraintsu eta datu esanguratsuena horixe da: 2003an industria diskografikoak 150 miloe galdu ebazala disko piraten ugalketeagaitik. Datuakaz jarraituz, igaz diskoen salmentan beherakada handia egon zan aurreko urteagaz konparauta: 2003an 64 miloe disko saldu ziran eta 2002an, barriz 71 miloe; SGAEko presidentea dan Eduardo Bautistak adierazo dauenez, galbide hori pirateriak eragin dau argi eta garbi.\nIgaz saldutako 64 miloe disko horreetatik erdiak baino gehiago, % 55 hain zuzen be espainiar artistenak izan ziran, besteak beste, Alejandro Sanz eta La Oreja de Van Gogh taldearenak.\nEgile eta argitaratzaileen alkarteak gogor salatu dau top mantaren jarduna, izan be, igaz 17 miloe disko saldu ziran kalean legez kanpo eta horrek kalte handia egin dauelako.\nIgazko balantzean beste kontu bat be azpimarratu behar da, Internetetik egiten diran musika eta diskoen deskargak hain zuzen, honeek be nabarmen gehitu diralako; SGAEren esanetan, Saretik musikea 'bajatzea' legez kanpokoa dan arren, 200 miloe deskarga izan ziran.\nKontuak kontu, pirateoaren ondoriozko galerak bardintzeko edo zeozelan orekatzeko Bautista jn.ak autortu dau musika kontzertuetara joateko jokerea indartu egin dala, aurreko urtean baino askosaz kontzertu gehiago egin zirala eta sano positiboa dala hori, disko gitxiago saltzen dala onartu arren, musikeagazko interesa ez dalako gitxitu.


Santurtziko Antzerki Jaialdia gaur hasiko da | Nontzeberri\nHasiera/ESZENA/Santurtziko Antzerki Jaialdia gaur hasiko da\nPandemia dena zapuzten ari da, halarik ere kulturak aurrera segitu nahi du. Horixe egingo dute Santurtzin, eta hor, Santurtziko Antzerki Jaialdiak 41. urte beteko ditu aurtengo edizioan. Egoera dela eta, ikuskizunen edukiera murriztuko da, baina lanen kalitatea ez da txikiagoa izango.\nJaialdia gaur bertan, urriaren 30ean, hasi eta azaroaren 28an bukatuko da, eta 14 ikuskizun eskainiko dira Serantes Kultur Aretoan.\nSanturtziko Antzerki Jaialdiaren lehen hitzordua gaur izango da Yo, Mussolini izeneko lanarekin. Leo Bassik sortu eta interpretatzen duen obra probokatzaile eta dibertigarria da, non baikortasuna eta intolerantziari adimenez aurre egiteko gogoa aldarrikatzen den. Horretarako, txistea eta probokazioa manipulazio politikoari buruzko hausnarketa sakonarekin uztartzen dira, bai eta barrea eta pentsaera positiboa proposatu ere, faxismoaren aurkako antidoto gisa.\nDatozen asteetarako antolatu dituzten emanaldien artean, bi izango dira euskaraz: Fadoak entzuten zituen gizona (azaroak 5) eta Harri Orri Ar (azaroak 26).\nXake Produkzioak antzerki taldearen lana da Fadoak entzuten zituen gizona. Lanaren korapiloa honakoa duzue: Mario kamioilaria da eta lan kontu batengatik Lisboara doa. Bidean, Ander izeneko mutil bat jasoko du. Ander musikaria da eta Huelvako Ayamonte herrian antolatzen den fado lehiaketa amateur batera doa bertan parte hartzeko asmoz. Kasualitateak kasualitate, Anderrek eta Mariok lehenagotik ezagutzen dute elkar, baina urteak dira ez dutela elkarren berri izan. Bi pertsona hauek egun pare bat iraungo duen bidaia bat hasiko dute. Izan ere, Castillako lurretan elurte handi bat egongo da eta errepidean harrapatuta geratuko dira. Zirkunstantzia horrek sortzen duen intimitateari eta elkarrekin pasatzen duten denborari esker, harreman oso berezia sortuko da bi lagun hauen artean eta kontu askoren inguruan gogoeta egiteko bidea emango du: Zer da sentibera izatea? Gizonak izan gaitezke sentiberak? Nola harremantzen gara mutilak? Zein rol jokatzen ditugu gizarte honetan? Maskulinitatearen inguruan gogoeta egiteko lan bat da honako hau.\nPez Limbo taldeak Harri orri ar antzerki lana egingo du. Pez Limbo konpainiak (Iñake Irastorza, Nagore Gonzalez, Josune Velez de Mendizabal, Haizea Baiges, Martxelo Rubio, Jontxu Martinez, eta Egoitz Sanchez), Maria Goiricelayaren zuzendaritzapean, honakoa kontatu nahi du: “Euskal Herrian, ikastetxe bateko patioan. Jolasean ari dira zazpi pertsona. Ez dute ezertaz elkar ezagutzen, baina hor daude, espazio horretan… arrazoiren batengatik. Hori da inoiz hitz egiten ez dugun horren inguruan dabilen ikuskizun baten hasiera: euskal kontakizunarena, bat izan gabe asko direnak; eta gure izaera politikoa ezagutzera emateko daukagun beldurrarena, odolak oraindik pisu handia duen lurralde batean. Gure herriko elkarbizitza beti izan da konplexua. Terrorezko urteek askotariko min ugariak eragin zituzten. Aurrera begiratzea tokatzen da gaur, etorkizunera. Hausnartu eta autokritika egiteko unea da. Baina, batez ere, elkar topatzeko unea da”.


B2C Edukien Marketina 2013an | Martech Zone\nB2C Edukien Marketina 2013an\nUrriaren osteguna 17, 2013 Igandea, urria 13, 2013 Douglas Karr\nBusiness to Consumer (B2C) enpresek edukien marketina aprobetxatzen dute beren marketin estrategien funtsezko atal gisa. Infografia honek taktikak erakusten ditu, helburu ohikoenak, sustapen tresna gogokoenak, metrika eta arrakasta kasu batzuk barne.\nMerkaturatzaileek gero eta gehiago erabiltzen dute edukien marketina, kontsumitzaileak erosteko bidaian hezten, informatzen, dibertitzen eta gidatzen dituzten material erakargarriak lortzeko. Garrantzitsua da buzz-etik haratago joatea eta merkaturatzaileok industria gisa egiten ari garen hori aztertzea, joera nagusietatik eta arrakasta kasuetatik ikasteko. Neil Bhapkar, Marketineko presidenteordea Uberflip\nUberflip edukiak merkaturatzeko plataforma pare bat eskaintzen ditu. Flipbook-ak Zure PDFak orrialde iraunkorreko esperientzia interaktibo bihur ditzakezu. Ederra liburu elektronikoak, orri zuriak, erreportajeak eta aldizkariak lortzeko. Eta Abatzak sartu zure eduki guztia frontend zentralizatu, sentikor eta erakargarri batean, programaziorik egin beharrik gabe.\nTags: b2cnegozioak kontsumitzaileariEdukia Marketinguberflip


Atzerriko ahotsak euskarara ekartzearen ardura — Europa bat-batean\nAtzerriko ahotsak euskarara ekartzearen ardura\nItzultzaileek ezinbesteko lana egin dute saio guztietan. Iturria: XDZ\nBertsolariekin batera Kurdistan, Sardinia eta Herrialde Katalanetako inprobisatzaileak izan ditugu oholtza gainean apirilean. Apustu zaila izan da hainbat hizkuntza darabilten sortzaileen lana oholtza gainera eramatea eta zeregin horretan itzultzaileen lana ezinbestekoa izan da. Haiek barnetik esperientzia nola bizi izan duten jakin nahi izan dugu.\nLau itzultzaile aritu dira sardiniarren, kurduen eta katalanen lana euskarara ekartzen Europa bat-bateaneko saioetan: Maddalen Arzallus, Miren Ibarluzea, Karlos Aizpurua eta Irati Majuelo. Haiekin batera Sardiniatik etorritako Renato Capocchia ere aritu da itzulpen lanetan.\nMaddalen Arzallusek eta Miren Ibarluzeak laburbildu digute zer nolako lana egin duten eta nola bizi izan duten esperientzia berezi hau.\n"Esperientzia ezin hobea izan da. Asko ikasi dut, bai oholtza gainean, bai oholtzatik kanpo ere. Itzultzaile gisa teknika berriak ikasi ditut, eta larritasun momentuetan erabaki azkarrak hartzen. Baina hori baino askoz gehiago izan da; azken finean, oholtzatik kanpo ere elkarrekin pasatu dugu aste osoa, eta kultura ezberdinen arteko elkarlana eta elkarbizitza izugarri ederra izan da", modu honetan laburbildu du Maddalen Arzallusek Europa bat-bateanen egin duen itzultzaile lana. Miren Ibarluzeak saiook erronka izan direla nabarmendu du, eta ikasteko aukera paregabea eman diotela gaineratu du: "aukera ematen didate, alde batetik, bertso-itzulpenean aritu izan diren beste batzuen gogoetak neure azalean bizi izateko. Bestetik, hizkuntzaren mugez eta itzulpengintzaz gogoeta egiteko, bai eta hizkuntzen kudeaketari buruz hausnartzeko ere. Eta azkenik, aukera eman didate jende jakintsua, interesgarria eta maitagarria ezagutzeko".\nEsperientzia berria izan da bi itzultzaile hauentzat, baina gauzak ongi joan direla uste dute. "Ibili izan naiz, inoiz, atzerriko lagunei bertsoak itzultzen, edo atzerriko ikasleei bertsolaritzari buruzkoak kontatzen, edo ahozkotasunari buruzko egunbeteko mintegietan, mahai-inguruetan eta bertso-saio laburretan inprobisatzaile galego eta katalanekin. Baina, komunikazioa bermatzeko gako gisa ez naiz orain arte inoiz ibili bertso-interprete, eta, beraz, erantzukizun handiz bizi izan ditut saiook", esan du Ibarluzeak.\nArzallusek, berriz, gogoan du hasierako urduritasuna: "aurreneko aldia zen horrelako zerbait egiten genuela eta ez genekien nola aterako zen. Aurrez buelta asko eman genizkion gure buruari, nola antolatu eta nola aurre egin pentsatzeko. Azkenean, uste dut erabaki egoki samarrak hartu genituela. Lehendabiziko eguna izan zen zailena, baina hortik aurrera, lana baino plazerra izan dela esango nuke".\nSaioetan oholtza gainean zeuden itzultzaileak eta horrek are "ikusgarriago" egin du haien lana: "esango nuke entzuleak ohartu direla gure lanaz. Saio bakoitzaren amaieran etortzen zitzaigun norbait lan handia egin genuela esanez", gogoan du Arzallusek.\nIbarluzeak ere eskertu du entzuleek haien lanarekiko agertu duten jakin-mina: "interesa agertu duen jendea egon da, eta aitortu behar dut eskertu ere egin dudala arreta. Aramaioko saioa bukatu eta bi entzule gerturatu zitzaizkidan: kuriositatea dugu, eta... nola egiten duzue itzulpena? Zein hizkuntzatatik zein hizkuntzara?...".\nUztaileko topaketan ere atzerriko ahotsak euskaraz jarraitu ahal izango ditugu itzultzaileen lanari esker.\nElkarrizketa BertsoZalearen 174.zenbakian irakurgai.


EH Bilduk Azkuna Zentroko kontseiluan eskatu du barne-ikerketa bat egiteko, kontratazioaren arloko ustezko praktika irregularrengatik\n| 2020-07-07 11:19:00\nEH Bildu Bilbok Azkuna Zentroko Administrazio Kontseiluan barne-ikerketa bat egiteko eskatu du, elkarte publikoko langile batek kaleratzeagatiko salaketa bat egin ondoren, zentroko zuzendaritzak egin ahal izan dituen ustezko jardunbide irregularren berri izan ondoren.\nEH Bilduk jakin duenez, 2009az geroztik aurtengo otsailean kaleratu zuten arte, zentro horretako operazio arduradun izan denak salatu du zentroko zuzendaritzak lan-jazarpena egin diola hilabeteetan zehar, kontratazio-prozesu bat hautatzeko baldintzetan aldaketak egiteari uko egin diolako, zuzendaritzak lehenestutako pertsona bat deialdi horretan sartu ahal izateko, hain zuzen ere. Pertsona horrek salatu duenez Udaleko hainbat zinegotziek informazio hori izan dute une oro berak helarazita baina ez dira neurririk hartu, EH Bilduk dakienez.\nAzkuna Aisialdi eta Kultura Zentroaren Administrazio Kontseiluaren azken bileran, ekainaren 26an, EH Bildu Udal Taldeak bere kezka adierazi zuen egoera horren aurrean, eta gertaera horiek argitu ahal izateko premiazko neurriak hartzeko eskatu zuen. EH Bilduren esanetan, pertsona horrek salatzen duena, "sozietate publiko baten praktika irregularrei dagokienez, gutxienez barne ikerketa bat irekitzeko bezain larria da".\nEH Bilduk nabarmendu duenez, "behar-beharrezkoa da horrelako egoerak argitzea gardentasunaren eta kontratazio arloko jardunbide egokien alde", eta gaineratu du "ez duela ezertarako balio kode etikoak izateak, gero gardentasun irizpidea aplikatzen ez bada". Azkenik, kasu honen inguruko barne ikerketa abiarazteko beharra azpimarratu du eta, "salatu diren gertaera larriak baieztatuko balira, erantzukizunak argitu beharko lirateke".